
Praefatio. 


Disquisitiones  anatomicae,  circa  herniarum  inguinalium 
originem  ex  multo  tempore  a me  institutae,  jam  ante  an- 
nos octo  in  eum  accreverant  cumulum,  ut  duplex  her- 
niarum inguinalium  genus  dari,  demonstrare  valerem. 
Atque  hoc  gravissimi  sane  momenti  inventum  tractati- 
uncula  benignissime  excepta  publici  juris  feci.  Verum 
imperfecta,  ac  tam  manca  tunc  temporis  prolata  fuere, 
ut  maxima  chirurgorum  pars  exin,  casibus  obvenienti- 

f < " ' ' 

bus,  usum  capere  nullum  posset,  excepto,  quod  atten- 
tione in  uberrimum  hunc  chirurgiae  campum  directa, 
propriae  disquisitionis  studium  excitaretur. 

Praefatio, 


Neque  tamen  opus  hucusque  hac  de  re  publici  juris 
factum  est,  quod  fecisse  satis,  diceres  *). 

Septennis  laboris  fructum  praesentem  tractatum,  su- 
peratis haud  raro  maximis  difficultatibus,  propono. 

Perspicuitatis  necessariae  causa  factum  est,  ut  anato- 
micam regionis  inguinum  in-et  externae  descriptionem 
praemitterem.  Nam  absque  accurata  hujus  regionis  cog- 
nitione utrumque  herniarum  inguinalium  genus  haud 
facile  discerneretur.  Partes  autem  regionis  inguinum  in- 
ternae memoratu  dignae  annulus  inguinalis  posticus,  et 
arteria  epigastrica  inferior  notandae  veniunt,  utpote  quae 
praesentibus  herniis  situ  suo  normali  decedere  cogantur. 
Hernia  inguinalis  externa,  eademque  brevi  collo  affecta 
ex  his  est  frequentis  sima;  cujus  ostium  ventrale  cum 
circa  angulum  plani  inguinum  triangularis  internum, 

#)  Atqui  lioc  ipsum  in  causa  est,  cur  operae  pretium  me  fecisse,  gra- 
tiamque  apud  exteros  medicos  cliirurgosque  iniisse  mihi  videar, 
quum  opus  profecto  classicum  celeberrimi  Hesselbach  eum  in  finem 
latinum  redderem  , ut  et  illis  usui  esse  posset. 


Nota  interpretis. 


Praefatio. 


v 


nempe  post  annulum  inguinalem  anticum,  sit  positum; 
hoc  ipsum  in  causa  fuisse  videtur,  cur  chirurgi  veteres 
omnes  hernias  inguinales  hac  sola  in  regione  oriri  debere 
crederent.  Quae  res  si  ita  sese  haberet,  arteria  epiga- 
strica inferior  in  latere  quoque  colli  sacci  hernialis  ex- 
terno semper  occurrere  debuisset:  verum  hunc  situm 
rarissimis  tantum  in  casibus  obtinet. 

Quaenam  hujus  arteriae  situs  ratio  in  vario  hernia- 
rum inguinalium  genere,  inque  hernia  crurali  sit  futura, 
disquisitionibus  meis  perspicue  ostendetur  ; neque  diver- 
sas tam  in  herniis  inguinalibus,  quam  cruralibus  respectu 
partium  contentarum  complicationes,  quas  equidem  ob- 
servavi, notare  intermisi.  Tandem  quoque  inguinis  ex- 
terni utriusque  sexus  locum  adhuc  incognitum,  ubi  her- 
niae crurales  prodeunt,  et  accurate  descripsi  et  icone  il- 
lustrandum curavi. 

Quibus  disquisitionibus  factum  est,  ut  chirurgus  her- 
niotomiae  majori  animi  tranquillitate  et  securitate  sus- 
cipiendae par  redderetur. 


VI 


Praefatio. 


V 


Hac  fretus  fiducia  praesentem  tractatum  artis  peritis 
examinandum  offero:  cui  si  plurima,  quod  haud  dubito,  ac 
egregia  observata  fuerint  addita,  cognitionis  herniarum  in- 
guinalium et  cruralium  humani  generis  in  salutem  pro- 
motae conscientia  summo  mihi  erit  solatio. 

Wirceburgi  die  Februarii  duodecimo  1814. 

.Vlorbi,  ut  ajunt,  chirurgici  profecto  pauci  dantur,  qui  herniis  ingui- 
nalibus atque  cruralibus  et  frequentiores  et  universaliores  sint,  magisque 
complicati.  „ Atqui  earum  originem  non  solum  et  diagnosin,  sed  tractandi 
quoque  rationem  veterum  aeque,  ac  recentiorum  Chirurgorum  diligentia 
et  observationis  studium  magis  magisque  excoluit. 

Quum  vero  observationes  absque  accurata  disquisitione  anatomica 
instituerentur,  plura  adhuc  obscura  non  potuerunt  non  remanere.  Sic 
v.  g.  arteriam  epigastricam  inferiorem  mox  ad  internum,  mox  etiam  ad 
externum  herniae  inguinalis  latus  sitam  esse,  cognitum;  ast  varii  hujus 
situs  causa  incognita  fuit.  Hinc  variae  illae  auctorum  de  incidendo  an- 
nulo  inguinali  sententiae:  fuerunt  nempe,  qui  illum  introrsum  et  sursum r 
alii  vero,  qui  oblique  extrorsiun  sursumque  incidendum  suaderent:  ac 
posteriores  quidem  jam  in  eo  erant,  ut  variarum  sententiarum  ratio- 
nem indagarent. 

Quodsi  curatius  ad  tumoris,  quem  sacci  hernialis  collum  et  corpus 
in  regione  inguinali  externa  efficit,  directionem  attendissent,  simulque 
funiculi  spermatici  varium  aeque,  ac  arteriae  epigastricae,  situm  diligen- 
tius observassent , neque  minus  regionem  inguinalem  internam,  externam- 
que  tam  in  statu  sano,  quam  in  morboso,  essent  scrutati,  saltim  suspi- 
cati fuissent,  non  omnem  herniam  inguinalem  ab  una  eademque  origine 
proficisci  posse. 

Tandem  ante  septem  annos  problema  liocce  nova  inventione  solu- 
tum est,  de  qua  deinceps  plura  dicam. 

BreVis  abdominis,  praecipue  vero  accurata  regionis  ingui- 
nalis, tam  externae  quam  internae,  descriptio. 

Quo  et  origo  herniarum,  de  quibus  loquimur,  earumque  progressus 
magis  elucescat , brevem  abdominis , accuratamque  regionis  inguinalis,  tam 
externae  quam  internae,  descriptionem  praemittere,  necessum  est. 

Distinguuntur  autem  partes  abdominis  continentes  et  contentae. 

Partium  continentium  basin  quinque  lumborum  vertebrae,  ossa  pel- 
vis quatuor,  antica  sex  parium  costarum  inferiorum  extremitas  et  proces- 
sus sterni  ensiformis  constituunt. 

Vertebrae  lumbales  in  parietis  postici  abdominis  medio  sunt  positae; 
quarum  corpora  ex  plano -convexa  antrorsum  in  cavo  abdominis  pro- 
minentia exigua  gaudent  mobilitate. 

Os  sacrum  infra  lumbales  vertebras  oblique  postrorsum  descendens 
haud  profunde  antrorsum  concavum  reperitur , cumque  osse  coccygis, 
apici  ejus  adhaerente,  parietem  cavitatis  pelvis  posticum  longissimum 
efformat. 

Coxendicum  ossa  inter  sese  os  sacrum  recipiunt,  cumque  sui  parte 
pudendali  antrorsum  sub  angulo  obtuso  conjunguntur;  quod  vis  coxendi- 
cum os  ramo  ossis  ischii  recta  descendente  parietes  cavi  pelvis  laterales 
efficit;  pars  iliaca  utriusque  ossis  coxendicum  oblique  partim  extrorsum, 
partim  introrsum  ascendit.  Ossa  pelvis,  excepto  osse  coccygis,  per  Synar- 
tlirosin  copulantur. 

Basin  partium  abdominis  conti nentiunl  superiorem  sex  inferiorum 
costarum  paria  et  processus  sterni  ensiformis  efficiunt;  quarum  cartilagines 

) Cfr.  meine  anatomisch  - chirargische  Abhandlung  iiber  den  Ursprung  der  Leistciibriiche / 
mit  vier  Kupfertafeln.  Wiirzburg  bey  Baumgarlner  ibo6. 

aeque,  ac  anterior  quinque  parium  costarum  inferiorum  extremitas  ossea 
et  processus  sterni  ensiformis  a pleura  haud  obducuntur,  ideoque  thoracis 
cavo  excluduntur.  Partem  baseos  abdominis  mobilissimam  constituunt. 

Qui  reliquus  est,  fere  maximus  abdominis  ambitus  quinque  muscu- 
lorum abdominalium  paribus,  diaphragmate,  aliisque  nonnullis  musculis 
formatur. 

In  medio  pariete  abdominis  antico  musculorum  abdominalium  apo- 
nevroses  ex  utroque  latere  coeunt  , invicem  conjunguntur,  fibrisque  suis 
tendinosis  pertextae  ligamentum  sat  firmum,  lineam  albam,  progenerant. 
Quod  ligamentum  vertebris  lumbalibus  ex  directo  oppositum  superna  sui 
parte  processui  ensiformi , infera  vero  Symphysi  ossium  pubis  adhaeret, 
latissimum  quidem  intra  sternum  et  umbilicum,  intra  umbilicum  yero  et 
Symphysin  ossium  pubis  angustissimum. 

Musculus  obliquus  externus  abdominis. 

Situs  est  iste  musculus  sub  integumentis  communibus  ad  parietem 
abdominis  anteriorem.  Lacertis  octo  carneis  a parte  anteriori  costarum 
octo  infimarum  oritur:  iique  oblique  introrsum  descendentes  in  aponevro- 
sin  transeunt  , quae  maximam  partem  lineae  albae  inseritur:  lacerti 
duo  infimi  fere  carnei  labio  externo  cristae  ossis  coxendicum  antrorsum 
convexioris  usque  ad  spinam  ejus  anteriorem  obtusam  adnectuntur. 

Ligamentum  inguinale  externum  *:). 

Infima  aponevroseos  hujus  musculi  pars  in  inguine,  tanquam  firmum 
ligamentum , (lig.  inguinale  externum,)  a spina  interiori  obtusa  cristae 
ossis  coxarum  oblique  deorsum  descendit,  et  fibris  suis  internis  longiori- 
bus rami  horizontalis  pubis  ossis  tuberi  adnectitur;  fibrae  autem  externae 

1 * 

Tab.  I,  a.  a,  Tab.  II,  a.  a. ' 

breviores  retrorsum  sursumque  revolutae  marginem  rami  ossis  pubis  ho- 
rizontalis superiorem  occupant.  Aponevrosis  sexti  lacerti  hocce  ligamen- 
tum maxima  ex  parte  format.  Quod  cum  fascia  lata  ad  internum,  cum 
ligamento  autem  inguinali  interno  ad  externum  inguen  conjungitur. 

Annulus  inguinalis  anterior*). 

Lacerti  hujus  musculi  quinti  aponevrosis  maximam  partem  cum  li- 
nea alba  jungitur  , atque  tenuis  tantum  ejus  pars  supra  medium  liga- 
menti inguinalis  externi  ab  ipsa  recedit,  huic  ligamento  associanda;  prin- 
cipio utraque  pars  fibris  transversis  tendinosis  alteri  adhaeret , mox  in 
duo  crura,  alterum  externum  firmius,  alterum  tenuius  internum,  disjun- 
genda : crus  externum  e ligamento  inguinali  externo  maximopere  conti- 
nuatur. Inter  duo  crura  rima  relinquitur  oblonga , introrsum  oblique 
descendens,  quae  anterior  annulus  inquinalis  dicitur,  amplior  quidem  in 
corpore  masculo , quam  in  foemineo : pars  hujus  rimae  inferior  horizon- 
talis rami  ossis  pubis  tuberi  est  contigua. 

Planum  anterioris  annuli  inquinalis  crurale  **). 

Hoc  nomen  plano  exiguo  quidem,  sed  memoria  dignissimo  tribui- 
mus, quod  pone  annulum  anteriorem  inguinalem  situm,  subtilibus  fasci- 
culis musculi  obliqui  interni,  tam  carneis,  quam  tendinosis  efformatur; 
per  quod  postea , quam  per  canalem  inguinalem  directione  obliqua  ex- 
trinsecus introrsum  descenderit,  funiculus  spermaticus  antrorsum  deor- 
sumque  flectitur  , hac  scilicet  yia  per  annulum  inguinalem  anteriorem  in 
scrotum  descensnrus. 

#)  Tab.  I.  a.  b.  Tab.  II.  a.  b. 

Tab.  I.  c,  Tab.  II.  c. 

Lacuna  pro  vasis  cruralibus  externa 

Haec  quidem  fissuram  quindecim  circiter  lineis  longam  et  obliquam,' 
a strato  fasciae  latae  profundiori  oriundam , exhibet.  Nempe  haec  fascia 
musculos  omnes  et  vasorum  sanguiferorum  femoris  truncos  arcte  conclu- 
dens per  integram  longitudinem  suam  cum  ligamento  inguinali  externo 
coalescit : quum  vero  plura  insuper  vasa  supra  fasciam  latam  ad  inguen 
profundius  penetrantia  et  abdomen  versus  ascendentia  sint  disposita,  ne- 
cessarium fuit,  ut  facilioris  transitus  gratia  quaedam  ad  fasciam  latam  re- 
linqueretur lacuna , quin  tamen  ipsius  fasciae , musculos  et  vasorum  san- 
guiferorum truncos  velut  protegentis,  nexus  interrumperetur;  margo  la- 
cunae semilunaris  est,  utrumque  illius  cornu  introrsum  vergit;  cornu  in- 
ferius magis  introrsum  sursum  que  curvatur , et  supra  musculum  pecti- 
neum in  continuationem  fasciae  latae  desinit;  cornu  vero  superius,  minus 
curvum , sub  crure  annuli  inquinalis  anterioris  externo  reconditur. 

Prope  hancce  lacunam  nonnulla  in  fascia  lata  inveniuntur  pro  vasis 
cutaneis  penetrantibus  foramina. 

In  inferiori  hujus  lacunae  cornu  truncus  venarum  cruris  interior  (vena 
saphena  magna , ) ascendit , venisque  immittitur  cruralibus.  Denique  per 
eandem  omnia  vasa  lymphatica  extremitatis  inferioris  superficiaria  ab- 
domen versus  ascendunt. 

Lacuna  externa  cum  interna  brevis  canalis  ascendentis  interventu 
communicat.  Cujus  parietum  longitudo  adinvicem  valde  discrepat;  post- 
erior quidem  paries  musculo  pectineo  incumbens,  tres  trientes  longitu- 
dine exaequat;  anterior  autem  multo  angustior,  unum  solummodo  trien- 
tem longus,  cum  ligamento  inguinali  externo  concrescit.  Extremitas  la- 
cunae inferior  incumbit  venae  crurali,  supra  et  prope  quam  paries  an- 
terior in  posteriorem  introrsum  transit. 

«)  Tab.  I.  d.  ee.  f. 


Talis  liujus  lacunae  in  sexu  sequiori  facies  est;  in  sexu  masculo  *) 
contextu  fasciculorum  retiformi  angustior  reddita. 

Partes  modo,  musculi  abdominis  obliqui  externi  occasione,  descriptae 
regionis  inguinalis  externae  sunt  notatu  dignissimae. 

Musculus  abdominis  obliquus  internus. 

Obliquo  externo  subjacet.  Qui  carneus  a parte  lineae  mediae  ossis 
coxendicum  maxima,  retrorsum  a transversi  abdominis,  et  musculi  lon- 
gissimi dorsi  aponevrosi,  introrsum  a ligamento  inguinali  externo  profi- 
ciscitur. Fasciculi  carnei  ab  hoc  ligamento  orti  fere  transversi  eunt,  re- 
liqui ex  obliquo  sursum  ac  introrsum  ascendunt. 

Musculus  hic  marginem  quatuor  inferiorum  costarum  inferiorem  car- 
neus ex  parte  occupat;  relicjua  ejus  pars  in  aponevrosin  abit,  quae  in 
lamellam  anteriorem  et  posteriorem  dividitur;  anterior  cum  musculi  ab- 
dominis obliqui  externi  aponevrosi,  posterior  vero  lamella  cum  musculo 
abdominis  transverso  copulatur;  ambae  autem  lamellae  rectum  abdominis 
amplexantur,  ac  linea  alba  dein  obfirmantur. 

Ad  marginem  hujus  musculi  inferiorem  nonnulli  secedunt  fasciculi 
carnei,  qui  pone  funiculum  spermaticum,  horizontalem  ossis  pubis  ra- 
mum versus , oblique  introrsum  descendentes  ad  superiorem  ejus  margi- 
nem fibris  brevibus  tendinosis  figuntur. 

Interdum  quoque  fit,  ut  musculus  liicce  nonnullas  a margine  suo  in- 
feriore ad  cremasterem  fibras  carneas  dimittat. 

Musculus  abdominis  transversus. 

Sub  praecedente  situs  ampla  aponevrosi  a processuum  transverso- 
rum quatuor  vertebrarum  lumbalium  superiorum  spina,  tum  ex  mar- 
gine duodecimae  costae  inferiori  et  media  cristae  ossis  coxarum  parte 

Tab.  II.  dd,  e. 

oritur;  demum  carneus  'ab  anteriori  cristae  ossis  coxarum  parte  convexiori, 
et  a superficie  sex  costarum  infimarum  interiori , maximeque  ab  earum 
cartilaginibus  sumit  originem. 

Cujus  aponevrosis  posterior  brevi  in  fasciculos  carneos  abit;  qui 
omnes  transversi  in  aponevrosin  anteriorem  terminantur,  quae  cum  la- 
mella obliqui  interni  posteriori  conjuncta  pone  musculum  rectum  abdomi- 
nis ad  lineam  albam  transit.  Ejusdem  musculi  aponevrosis  anterior  infra 
umbilicum  quatuor  digitorum  transversorum  spatio  desinit. 

Musculus  rectus  abdominis, 

Lineae  albae,  intra  musculorum  abdominis  modo  descriptorum  apo- 
nevroses,  adjacet;  quorum  cum  Arngina  aponevrotica  tribus,  quatuorve 
striis  transversis  tendineis  firmiter  copulatur.  A fine  horizontalis  rami 
interno  et  a ramo  ossis  pubis  descendente  firmo  tendine  oritur;  cujus 
margo  externus  oblique  extrorsum  ascendens  pone  crus  annuli  inguinalis 
anterioris  internum  positus  est , a quo  interjacente  musculo  abdominis 
obliquo  interno  sejungitur.  Pars  ejus  superior,  eaque  multo  amplior  eva- 
dens cartilaginibus  costarum,  quintae,  sextae,  septimae,  et  processui  sterni 
enfiformi  carnea  inseritur*. 

Anterior  abdominis  regio , alioquin  aponevrosi  trium  antecedentium 
musculorum  haud,  satis  firma , hocee  musculo  plus  roboris  acquirit. 

Musculus  pyramidalis. 

Exiguus  est  musculus,  idemque  constans,  parti  infimae  musculi  ab- 
dominis recti  incumbit,  musculorum  abdominis,  obliqui  interni  et  externi, 
aponevrosibus  inclusus.  A tuberositate  sympliySeos  ossium  pubis  latus 
oritur,  oblique  introrsum  ascendens  sensim,  sensimque  tenuior  evadit  et 
lineae  albae  ad  nectitur. 

Musculi  quinque  adhuc  descripti  utrinque  pares  sunt,  et  utrumque 
abdominis  latus  occupant. 

Diaphragma 

Supremam  abdominis  partem  circumscribit  atque  cavum  abdominis  a 
cavitate  thoracis  separat. 

Pars  autem  diaphragmatis  distinguitur  altera  lumbalis,  altera  costa- 
lis, tertia  denique  tendinea,  media.  Ipsum  vero  diaphragma  cavum  tho- 
racis versus  notabili  convexitate,  abdomen  versus  magna  concavitate  in- 
signitur. 

Ad  utrumque  latus  pars  lumbalis  tribus  cruribus  , a superiorum  ver- 
tebrarum lumbalium  corporibus  ortis,  procedit,  accedente  utrinque  a li- 
gamento crure  quarto,  quod  a processu  vertebrae  lumbalis  secundae 
transverso  ad  costam  duodecimam,  partim  ad  primae  lumbalis  vertebrae 
corpus  transit.  Omnia  quidem  crura,  sensim  a columna  vertebrali  rece- 
dentia, ascendunt,  latioraque  evadunt,  et  arcus  instar,  tam  ad  utrum- 
que  latus,  quam  antrorsum  incurvantur,  scilicet  in  mediam  partem  ten- 
dineam abitura. 

Media  pars  tendinea  diaphragmatis  est  suprema,  atque  in  dextro 
thoracis  latere  ad  costae  quartae  , in  sinistro  autem  ad  costae  quintae 
cartilaginem  pertingit. 

Denique  pars  costalis , eademque  latissima  a superficie  cartilaginis 
costarum  sex  infimarum  interna  , item  a costae  nonae  et  decimae  parte 
ossea,  neque  minus  a superficie  cartilaginis  ensiformis  interna  duobus  fasci- 
culis carneis  tenuibus , altero  dextro,  altero  autem  sinistro,  procedit.  Car- 
nei ejus  fasciculi  ad  superficiem  costarum  internam,  paulatim  ab  iisdem 
recedentes,  ascendunt,  atque  in  modum  arcus  tam  antrorsum,  quam  in 
utroque  latere  et  retrorsum  in  mediam  diaphragmatis  partem  tendineam 
transeunt. 


- Tria 


9 


Tria  diaphragmatis  foramina  memoranda  veniunt;  primim  quidem 
ad  dextram,  per  quod  vena  cava  inferior  transmittitur;  secundum  ad 
sinistram  , tendineam  inter  et  partem  lumbalem , per  quod  oesophagus 
descendit;  tertium  denique,  rimam  velut  partem  lumbalem  dextram  in- 
ter et  sinistram  exhibens,  aortae  descendenti  patefacit  transitum. 

Musculus  quadratus  lumborum. 

Vertebrarum  lumbalium  lateri  adjacens,  atque  pone  se  posteriorem 
musculi  transversi  abdominis  aponevrosin  liabens  antrorsum  a tenui  ob- 
tegitur aponevrosi.  A media  cristae  ossis  coxendicum  parte  et  proces- 
sibus superiorum  quatuor  vertebrarum  lumbalium  transversis  primordia 
ducens  iisdem  processibus  transversis,  maximamque  partem  costa  duode- 
cima figitur. 

Psoas  \n  a j o r. 

Corpora  inter  vertebrarum  lumbalium  et  musculum  quadratum  lum- 
borum situs , hunc  paulisper  obtegit  introrsum.  A corporibus  et  proces- 
sibus vertebrarum  lumbalium  transversis  ortus  sub  ala  ossis  sacri  laterali 
cum  musculo  iliaco  conjungitur,  cumque  eo  sub  ligamento  inguinali  ex- 
terno descendens  ad  trochanterem  femoris  minorem  alligatur. 

M.  iliacus  internus. 

Superficiei  ossis  ilei  internae  incumbit.  A qua  et  margine  ossis  ante- 
riori incipiens  cum  musculo  priore  conjunctus  trochantere  minori  firmatur. 

Aponevrosis  psoae  majoris  et  iliaci  interni*; 

Super  inferiorem  horum  musculorum  partem  adhuc  in  pelvis  eavo 

restantem  tenuis  quidem,  sed  firma  aponevrosis  per  transversum  exten- 

< - 

ditur,  quae  a linea  ossis  ilei  arcuata  ad  partem  cristae  ossis  coxarum  an- 
teriorem transit;  sursum  attenuata  in  liosce  musculos  desinit;  deorsum 
autem  amplior  reddita , tam  vasa  cruralia  inter  et  anteriorem  horizontalis 
rami  ossis  pubis  finem,  quam  prope  vasa  cruralia  introrsum  extra  pelvis 
cavum  descendens , cum  strato  fasciae  latae  profundiori  jungitur.  Pars 
hujus  aponevroseos  maxima  vasa  cruralia  inter  et  spinam  ossis  coxarum 
anteriorem,  in  angulo  scilicet,  sita,  ubi  paries  abdominis  uterque  anterior 
et  posterior,  inter  se  committitur,  cum  ligamento  inguinali  ex  - et  interno 
conjungitur,  eoque  modo  abdominis  cavum  hac  in  regione,  peritoneo 
licet  non  accedente,  clauditur  exactissime.  Musculi  psoae  minoris,  forte 
praesentis  tendo  in  hanc  aponevrosin  abit  , eamque  magis , magisque 
firmat. 

Arteria  cruralis  et  prope  hanc  vena  cruralis  introrsum  supra  hanc 
aponevrosin  prope  psoam  majorem  inguen  versus  pariter  introrsum  decur- 
rentes in  hoc  decursu  tenuiori  aponevroseos  continuatione  circumvol- 
vuntur. 

Ligamentum  inguinale  internum  *) 

Parti  parietis  abdominis  antici  inferiori  in  regione  inguinis  interna  sub 
tela  cellulosa  tenuis,  sed  firma,  semipellucida , maximeque  elastica  in- 
cumbit membrana.  Quae  a superiori  horizontalis  rami  ossis  pubis  mar- 
gine proxime  pone  breviores  fibras  externas  ligamenti  inguinalis  externi 
transparentes,  neque  minus  pone  teneros  oblique  introrsum  descendentes 
fasciculos  musculi  obliqui  abdominis  interni  tendinosos  provenit.  (Hi  qui- 
dem fasciculi , uti  supra  memoratum  est , planum  annuli  inguinalis  antici 
crurale  constituunt.) 

Maximam  partem  fibris  subtilioribus,  ex  parte  etiam  crassioribus  con- 
ficitur; quae  ad  directionem  ligamenti  inguinalis  externi  oblique  extror- 

-£)  Tab.  III,  c.  c,  c.  c.  Tab.  IV.  c.  c.  c.  c. 


sum,  sursumque  vasa  cruralia,  quae  ligamentum  attingit,  quaeque 
fasciculis  subtilioribus  circumvolvit,  transeunt:  extrorsum  prope  arteriam 
cruralem  fibrae  crassiores  cum  psoae  majoris  et  musculi  iliaci  interni  apo- 
nevrosi  ad  cristam  ossis  coxarum  usque  committi  incipiunt.  Yasa  deni- 
que cruralia  inter  et  cristam  ossis  coxarum  obliqua  directione  extrorsum 
sursumque  a fibris  crassioribus  aliae  subtiliores  secedunt;  reliquae  autem 
subtiliores  a ramo  ossis  pubis  horizontali  ortae  recta  ascendunt. 

Fibrae  hujus  membranae  subtiliores  satis  firmiter  musculi  abdominis 
interni  obliqui  et  transversi  internae  superficiei  insertae  sunt ; ubi  vero 
primum  ad  aponevrosin  horum  musculorum  pertigit , cum  hac  ipsa  in- 
time coalescit.  Praeterea  haeece  membrana  in  ramo  ossis  pubis  horizon- 
\ t 

tali  pone  musculum  abdominis  rectum  cum  linea  alba  cohaeret,  pone  in- 
feriorem externi  marginis  musculi  abdominis  recti  partem  omnino  dis- 
parens. 

Huic  membranae  ligamenti  inguinalis  interni  nomen  tribuo.  Quod 
cum  musculis  abdominalibus  firmiter  connexum  ac  propria  insuper  elasti- 
citate  gaudens  actionem  musculorum  abdominalium  egregie , vimque  in- 
testinorum extendentem  valet  retinere,  excepto,  quod  aliqua  ejus  pars, 
scilicet  in  angulo,  marginem  musculi  abdominis  recti  externum  et  ramum 

ossis  pubis  horizontalem  intercipiente,  tenuior  evadat,  cumque  tenellis 
' v * 
musculi  abdominis  obliqui  interni  fasciculis,  planum  annuli  inguinalis  an- 
tici crurale  conficientibus,  minus  firme  copuletur;  quare  hac  in  regione 
ligamentum  inguinale  internum  laxius,  quin  immo  nonnunquara  annulum 
inguinalem  anticum  versus  in  fossam  leviusculam  extensum  comparet  *). 

Neque  tamen  minus  ligamenti  nexus  nondum  hoc  loco  interrumpi- 
tur: alio  vero  fibrae  ejus  subtiliores  reapse  a se  invicem  recedere  cogun- 
tur; quippe  funiculum  spermaticum  et  ligamentum  uteri  rotundum  trans- 
missurae sequentem  rimam  efformant. 


n 

Annuitis  inguinalis  posterior  *). 

Qua  firmiores  ligamenti  inguinalis  interni  fibrae  vasa  cruralia  obli- 
que extrorsum  transscendunt,  quaque  subtiliorum  fibrarum  pars  ab  illis 
recedit,  liae  mox  rimam  oblongam  ex  obliquo  sitam,  annulum  inguina- 
lem posteriorem,  inter  sese  relinquunt;  qui  sursum,  extrorsumque  in  duo 
crura , alterum  externum , alterum  internum , dispescitur ; utrumque  in 
posteriori  musculi  abdominis  obliqui  interni  superficie  in  ligamenti  ingui- 
nalis interni  continuationem  desinit.  Inter  ambo  haec  crura  exigua  restat 
et  plana  superficies,  quam  planum  posterioris  annuli  inguinalis**)  crurale 
appello,  aeque  profecto  notatu  dignum , ac  planum  annuli  inguinalis  an- 
terioris crurale;  quod  planum  continuatione  quoque  ligamenti  inguinalis 
interni  subtiliore  obtegitur;  ambo  crura  deorsum  m marginem  communem 
coeunt,  quem  simul,  et  planum  crurale  funiculus  spermaticus  atque  ligamen- 
tum uteri  rotundum  hunc  annulum  perforantia  invicem  separant , plano 
crurali  nempe  antrorsum,  margine  autem  communi  retrorsum  jacente. 

Annulus  inguinalis  posterior  magis  retrorsum  positus,  anteriori  cri- 
stae ossis  coxendicum  spinae  vicinior  est  annulo  inguinali  anteriore,  cujus 
crus  externum  a crure  annuli  inguinalis  posterioris  interno  sedecim  circi- 
ter lineis  distat.  Anterior  annulus  inguinalis  posteriore  paulo  profundius 
locatur,  finis  ejus  inferior  cum  superiori  annuli  inguinalis  anterioris  fine 
eandem  lineam  horizontalem  agnoscit. 

Canalis  inguinalis  ***) 

Ab  annulo  inguinali  posteriori  ad  anteriorem  usque  descendentis  fu- 
niculi spermatici  causa  canalis  unum  fere  et  dimidium  pollicem  longus 
oritur,  qui  deorsum  ligamentis  inguinalibus,  externo  nempe  et  interno, 

*)  Tab.  III.  d.  e Tab.  IV.  d.  c. 

##)  Tab.  III.  f.  Tab.  IV.  f. 

Tab.  V.  a.  a,  b.  e.  f. 

conjunctis  clausus,  canalis  inguinalis  nuncupatur;  cujns  uterque 
paries,  quippe  anterior  ligamento  inguinali  externo  et  musculi  abdominis 
obliqui  interni  particula , posterior  vero  introrsum  sursum  que  tenellis 

musculi  abdominis  obliqui  interni  fasciculis  carneis,  deorsum  vero  extror- 

< 

sumque  ligamento  inguinali  interno  efficitur.  Anterior  liujus  canalis  pa- 
ries extrorsum,  posterior  autem  introrsum  longior:  pars  posterioris  parietis 
longior  planum  annuli  inguinalis  anterioris  crurale  exhibet , uti  longior 
atiterioris  parietis  pars  planum  annuli  inguinalis  posterioris  crurale  reprae- 
sentat; plana  utriusque  annuli  inguinalis  cruralia  musculo  abdominis  ob- 
liquo interno  formantur;  pone  planum  annuli  inguinalis  anterioris  crurale 
ligamentum  inguinale  internum , atque  ante  planum  annuli  inguinalis 
posterioris  crurale  musculi  abdominis  obliqui  externi  aponevrosis  jacet. 
Funiculus  spermaticus  ad  annulum  inguinalem  posteriorem  sub  musculi 
abdominis  obliqui  interni  margine  in  canalem  inguinalem  descendit,  eum- 
que  marginem  directione  maxime  obliqua  persecat. 

Fasciculi  musculi  abdominis  obliqui  interni  ad  parietem  canalis  ingui- 
nalis posticum  descendentes,  plerumque  carnei,  interdum  tendinosi  po- 
tius, quam  carnei  reperiuntur;  fasciculi  tamen  carnei,  proxime  ad  annu* 
luift  inguinalem  posteriorem  siti,  sunt  constantissimi  , eosque  facile  pro 
musculo  annuli  inguinalis  posterioris  speciali  habeas. 

Annulus  inguinalis  anterior  cum  abdominis  cavo  directione  maxime 
obliqua  intus  extrorsum  tendente,  nempe  canali  inguinali  et  annulo  in- 
guinali postico  mediantibus,  communicat;  haec  communio  ex  directo  quo- 
que a parte  antica  postrorsum  intercedere  posset : nisi  longiori  parietis 
canalis  inguinalis  postici  parte,  vel  plano  ejus  crurali  interrumperetur. 

Uterque  annulus  inguinalis,  neque  minus  canalis  inguinalis  ad  aper- 
turas abdominis  naturales,  in  regionibus  inguinum  reperiundas,  pertinent; 
pars  parietis  canalis  inguinalis  postici  longior  parietis  abdominis  antici 
debilissima  est,  ante  se  funiculum  spermaticum,  post  se  peritoneum 

habens.  Praeterea  in  regione  inguinum  interna  sequens  restat  apertura 
naturalis. 

Lacuna  interna  pro  vasis  cruralibus  “) 

Rimam  oblongo  - rotundam  trans  versamque,  ramum  inter  ossis  pubis 
horizontalem  et  ligamenta  inguinum  conjuncta  obviam  exhibet;  dimidiam 
ejus  partem  externam  arteria  et  vena  cruralis , una  cum  nervo  crurali 
occupant;  quae  partes  subtilioribus  ligamenti  inguinalis  interni  et  apone- 
vroseos  psoae  majoris  continuationibus  suo  situ  singulae  continentur;  me- 
dia est  arteria  cruralis,  cui  introrsum  vena  cruralis  adjacet,  nervo  cru- 
rali extrorsum  paulisper  post  arteriam  sito  : dimidiam  lacunae  partem  in- 
ternam textus  cellulosus  laxus  atque  adiposus  explet,  perque  eam  plu- 
rima in  cavum  abdominis  vasa  lymphatica  penetrant.  Duo  dimidiae 
hujus  laCunae  partis  margines  distinguuntur,  qui  inter  se,  alter  extremi- 
tate latiori  externa,  alter  vero  extremitate  angustiori  committuntur;  anti- 
cum marginem  ambo  ligamenta  inguinalia,  praeprimis  ligamentum  ingui- 
nale externum  efformant,  posticum  vero  horizontalis  ramus  ossis  pubis 
efficit:  extremitas  externa  venae  crurali  et  arteriae  epigastricae  inferiori 
jungitur,  interna  autem  in  angulo  vix  non  rotundo  horizontalem  ossis 
pubis  ramum  inter  et  ligamentum  utrumque  inguinale  reperitur;  extre- 
mitas externa  sub  lacunae  marginibus  finibusque  vi  cuique  facillime  cedit. 
Inter  utrumque  ligamentum  inguinale  super  margine  antico  funiculus 
spermaticus,  ab  hoc  margine  vix  duabus  lineis  remotus,  per  canalem  in- 
guinalem decurrit. 

Lacuna  foeminea  interna  pollicem  fere  longitudine  exaequat,  mas- 
cula dimidio  brevior , pauloque  illa  latior  invenitur. 

*)  Lacuna  foeminea,  Tab.  IV.  h. 

Lacuna  mascula.  Tab.  III.  h. 

Arteria  epigastrica  inferior*). 

Partibus  regionis  inguinalis  internae  memoratu  dignissimis  in  hernio- 
tomia  liaec  arteria  venit  adnumeranda.  Ex  arteria  crurali  plerumque, 
ante,  quam  ad  ligamentum  inguinale  internum  pertigerit , oriri  solet,  at- 
que sub  angulo  acutissimo  ad  lioc  usque  ligamentum  descendit,  dein  an- 
trorsum  sursumque  inflexa , prope  crus  annuli  inguinalis  postici  internum 
super  ligamento  inguinali  interno  oblique  introrsum  ascendit,  usque  dum 
viam  uno  et  dimidio  pollice  longiorem  emensa,  marginem  musculi  abdo- 
minis recti  externum  attigerit,  cujus  in  superficie  posteriori  continuatur; 
comitem  hac  in  via  ad  latus  internum  venam  epigastricam  inferiorem 
habet;  quo  liaec  arteria  securiori  decursu  gaudeat,  primum,  ac  sursum 
inflexa  est,  tenui  ligamento  cruri  annuli  inguinalis  postici  interno  ad- 
nectitur. 

In  sexu  foemineo  haec  arteria  ab  annulo  inguinali  postico  magis  in- 
trorsum removetur;  distantia  enim  in  ejusmodi  praeparato  ante  oculos 
posito  dimidium  pollicem  exaequat,  vena  ejusdem  nominis  prope  arte- 
riam extrorsum  sita. 

Raras  hujus  arteriae  decursus  varietates  patitur.  Interdum  ex  arte- 
ria obturatoria  dimidii  pollicis  spatio  ab  arteria  crurali  remota  nascitur, 
sed  exigua  haec  diversitas  nullum  ejus  decursui  damnum  parit:  quodsi 
vero  ex  arteria  obturatoria  oriens  a loco  originis  ex  arteria  crurali  unius 
pollicis  spatio  distat,  decursus  ejus  solitus  omnino  immutatur.  Quem  ca- 
sum rarissimum  unica  tantum  vice  in  cadavere  foemineo,  in  quo  hernia 
labialis  interna  simul  praesens  erat,  observavi:  in  hoc  cadavere  arteria 
obturatoria  ex  latere  arteriae  cruralis  interno,  altitudine  dimidium  polli- 
cem superante,  a ligamento  inguinali  interno  remota  nascebatur,  unius- 
que  pollicis  longitudine  oblique  deorsum  introrsumque  trans  venam  cru- 

#)  Tab,  VI,  1«. 

ralem  decurrens  confestim  super  ramo  ossis  pubis  horizontali  foramen  ob- 
turatorium versus  yaldopere  inflectebatur;  ex  inflexione  arteria  epigastrica 
inferior  orta  super  ramo  ossis  pubis  horizontali  ex  transverso  introrsum  post 
sacci  liernalis  collum  prodibat,  neque  minus  ad  latus  colli  internum  pone 
musculum  rectum  abdominis  recta  ascendebat;  ascendentem  ligamentum 
arteriae  umbilicalis  comitabatur,  arctissime  pone  eam  repositum. 

Arteria  epigastrica  inferiore,  super  ligamento  inguinali  interno  ascen- 
dente, sequens  notatu  dignissima  superficies  ab  annulo  inguinali  poste- 
riore distinguitur. 

Planum  inguinum  triangulare  ”). 

Partes  regionis  inguinum  internae  quascunque  gravioris  momenti  (ex- 
cepto arteriae  umbilicalis  ligamento,)  jam  descripsimus;  de  hoc  ligamento 
paulo  inferius,  sermone  de  peritoneo  incidente,  dicemus;  neque  planum 
inguinum  triangulare  pro  nova  parte  accessoria,  sed  pro  termino  hujus 
regionis,  duo  ejus  loca  maxime  memoranda  continentis  et  ligamento  in- 
guinali interno  incumbentis,  habendum  erit. 

Quod  planum  tribus  circumscribitur  marginibus ; superior  scilicet  mar- 
gini musculi  abdominis  recti  externo , inferior  ramo  ossis  pubis  horizon- 
tali, externus  denique  margo,  isque  brevissimus  vena  crurali  et  arteria 
epigastrica  anteriore  terminatur ; duo  tantum  hujus  plani  anguli  memo- 
ratu digni  sunt:  quorum  externus  prope  venam  cruralem  introrsum  lacu- 
nam pro  vasis  cruralibus  internam  attingit,  internus  marginem  musculi 
abdominis  recti  externum  inter  et  ramum  ossis  pubis  horizontalem  inve- 
nitur; angulus  liicce  eam  ligamenti  inguinalis  interni  partem  contingit 
quae,  post  planum  annuli  inguinalis  anterioris  crurale  sita,  regionem  pa- 
rietis abdominis  antici  debilissimum  exhibet. 

Tab.  VI.  fc. 

Cremaster. 

In  canali  inguinali  cremaster  a ligamento  inguinali  externo  nascitur. 
Cujus  fasciculi  carnei  in  latere  funiculi  spermatici  externo  et  posteriori 
usque  ad  dimidiam  ejus  partem  superiorem  descendunt,  eumque  ad  dimi- 
diam sui  partem  inferiorem  omnino  circumdantes  per  tunicam  te=tis  vagi- 
nalem extenduntur.  Fasciculis  in  funiculo  spermatico  descendentibus  car- 
neis nonnulli  alii , sat  firmi , post  crus  annuli  inguinalis  postici  externum 
a tubere  ossis  pubis  orti,  adsociantur. 

Fasciculorum  hujus  musculi  carneorum  a ligamento  inguinali  externo 
prodeuntium  quidam  differunt,  iique  non,  ut  reliqui,  funiculum  sperma- 
ticum comitantur,  sed  potius  intra  canalem  inguinalem  ex.  transverso  in- 
trorsum funiculum  spermaticum  transgredientes,  pone  crus  annuli  ingui- 
nalis antici  internum  musculi  abdominis  obliqui  interni  aponevrosi  firman- 
tur, iidemque  ipsi  praesente  hernia  scrotali  semicirculi  instar  a sacco  her- 
niali  per  annulum  inguinalem  anteriorem  protruduntur. 

Tunica  vaginalis  funiculi  spermatici  communis. 

Cremasterem , unaque  totum  funiculum  spermaticum  tela  cellulosa 
laxior,  eademque  per  tunicam  testiculi  vaginalem  extensa,  concludit; 
quae  tunica  testiculi  vaginalis  communis  nominatur. 

Hanc  vaginam  insuper  duae  aponevroses  satis  tenues  firmant;  altera 
quidem  a crure  annuli  inguinalis  antici  externo  prodit,  eique  carnei  cre- 
masteris fasciculi,  a tuberositate  ossis  pubis  orti  inseruntur;  altera  pone  crus 
annuli  inguinalis  antici  internum  ex  aponevrosi  musculi  abdominis  obli- 
qui interni  proficiscitur. 

Tunica  vaginalis  post  annulum  inguinalem  posticum  cum  textu  peri- 
tonei celluloso  cohaeret:  pars  ejus  in  canali  inguinali  jacens  fere  semper 
aliquid  adipis  continet,  quae  in  majorem  globum,  hinc  inde  in  canali 

inguinali  mobilem,  perque  annulum  inguinalem  anticum  interdum  egre- 
dientem,  nonnunquam  coacervatur. 

Funiculus  spermaticus  ad  latus  arteriae  epigastricae  inferioris  exter- 
num per  annulum  inguinalem  posteriorem  transmittitur. 

i 

Cavi  abdominis  parietes. 

Musculi  abdominis  ossaque  supra  memorata  cavum  magnum,  quod 
# * 

abdominis  cavitatem  vocant,  cujusque  parietes  quatuor  distinguuntur, 
intra  se  comprehendunt : nempe  paries  superior,  sive  diaphragmaticus,  infe- 
rior , sive  a pelvi  dictus , variisque  musculis  et  ligamentis  effectus , poste- 
rior dein,  sive  lumbalis,  denique  anterior,  sive  paries  musculorum  abdo- 
minalium  habetur : qui  postremus  ad  ramos  ossium  pubis  horizontales 
haud  fere  interruptus  in  parietem  pelvis  anticum  transit,  ac  utrinque  vasa 
cruralia  inter  et  cristae  ossis  coxarum  spinam  anteriorem  sub  angulo  fere 
recto  partem  parietis  posterioris  infimam,  oblique  introrsum  deorsumque 
descendentem  contingit.  Cavum  abdominis  deorsum  generatim  angustius 
redditur* 

Peritonaeum. 

Peritonaeum  partium  abdominis  continentium  est  intimum,  quod  tex- 
tus cellulosi,  mox  laxi,  mox  brevibus  fibrillis  praediti  ope  cunctos  abdo- 
minis parietes  obducit.  Quem  cellulosum  textum  pro  peritonaei  lamina  ex- 
terna habituri  nullam  prorsus  parietum  cavi  abdomiuis  partem  reperie- 
•mus,  quam  hacce  lamina  externa  non  tegat;  quin  iinmo  per  aperturas 
naturales  extra  cavum  abdominis  continuatur : contra  vero  lamina  interna 
nonnullis  parietum  locis  ab  externa  recedens  prolongatur  et  duplicaturas 
producit,  quibus  varia  concluduntur  intestina;  quibusdam  in  locis  altera 
lamina  ab  altera,  scilicet  alia  intra  sese  intestina  receptura,  discedit. 

Laminam  internam  tenuis  quidem,  sed  firma,  densa  et  elastica  mem- 
brana constituit,  cujus  superficies  externa  propter  nexum  cum  lamina  ex- 
terna aspera,  interna  autem  glabra  atque  humida  est,  et  cujus  vis  nexus 
expers.  " 

Tela  laminae  externae  cellulosa  fasciculis  musculorum  abdominalium 
et  diaphragmatis  carneis  laxe  est  superstrata ; qua  de  causa  hisce  locis 
lamina  interna  haud  ita  firmiter  insidet,  uti  ad  aponevroses  horum  mus- 
culorum consuevit;  longissimas  fibras,  easque  laxissimas  lamina  externa 
m pariete  postico  et  parte  parietis  antici  inferiore  cavi  abdominis  habet, 
qua  in  regione  lamina  quoque  interna  facile  a loco  suo  consueto  alior- 
sum trahi  potest,- 

Ligamentum  arteriae  umbilicalis. 

Prope  planum  inguinum  triangulare  lamina  interna  ab  externa  fre- 
quenter intus  separata  in  duplicaturam  prolongatur  a ramo  ossis  pubis 
horizontali  posteriorem  musculi  abdominis  recti  superficiem  versus  ascen- 
dentem; quae  postico  margine  libera  cavum  abdominis  spectat,  deorsum 
latissima,  sursum  sensim,  sensimque  angustior  redditur:  quae  duplicatura 
arteriam  umbilicalem  ligamenti  instar  concretam  recipit,  ideoque  liga- 
mentum arteriae  umbilicalis  vocari  potest.  Inconstans  hujus  liga- 
menti magnitudo,  interdum  etiam  omnino  absens  est. 

; 'r  . _ ' V - 

Processus  peritonaei  vaginalis.- 

Interna  peritonaei  lamina  in  statu  naturali  post  partum  nullibi  extra 
abdominis  cavum  continuatur,  verum  tamen  haud  raro  angusti  canalis 
membranacei  instar  ad  anteriorem  annulum  inguinalem , quid  P quod  ad 
gcrotum  usque  interdum  descendere  observatur:  quae  pars  peritonaei  pro- 
longata processus  ejus  vaginalis  adpellatur.  Qui  quidem  descensu 

testis  ex  cavo  abdominis  in  scrotum  absoluto,  octavo  plerumque  nonove 
graviditatis  mense  contingente,  efficitur. 

Processus  peritonaei  vaginalis  apertura  oblongo  - rotunda  ad  annulum 
inguinalem  posteriorem  incipiens,  inter  ambo  ejus  crura  in  canalem  ingui- 
nalem, perque  annulum  inguinalem  anticum  fundum  scroti  versus  descen- 
dit,  atque  ante  annulum  inguinalem  anticum  scroti  fundum  versus  decur- 
rens marginem  anterioriorem  convexum  , prope  utramque  testiculi  super- 
ficiem lateralem  ac  finem  praeterit , nec  non  utroque  marginis  posterioris 
recti  latere  et  fine  firmatur:  ab  hoc  margine,  tanquam  tunica  albu- 

ginea testiculum  immediate  ita  obducit,  ut  fere  omnino  liber,  excepto 
margine  recto  posteriore,  illius  cavitate  contineatur.  Venae  spermaticae 
et  ductus  deferens  extra  processum  vaginalem  ad  parietem  ejusdem  posti- 
cum, hic  quidem  introrsum,  illae  vero  extrorsum,  sibi  invicem  adjacent; 
quem  situm  ab  annulo  inguinali  posteriore  ad  marginem  testiculi  posti- 
cum usque  vasa  constanter  retinent.  , 

Processus  vaginalis  et  vasa  memorata  a tunica  vaginali  communi 
penitus  includuntur. 

Ante  partum  plerumque,  frequenter  quoque  serius,  processus  vagi- 
nalis coalescere  infra  annulum  inguinalem  anticum  incipit,  ac  sensim, 
sensimque  deorsum  pergit;  infima  ejus  pars  sola  aperta  manet,  in  tuni- 
cam testiculi  vaginalem  propriam  vertenda.  Suprema  processus  vaginalis 
pars,  in  canali  inguinali  jacens,  saepius  aperta  relinquitur;  quae  si  de- 
mum etiam  coaluerit,  vestigium  tamen  quoddam  plerumque  superest, 
fossam,  plus  minus  profundam,  in  annulo  inguinali  posteriori  repraesentans, 
quam  processus  vaginalis  fossam  adpellant. 

Fieri  interdum  solet,  ut  integer  processus  vaginalis  ad  vigesimum 
usque,  quin  immo  trigesimum  annum  apertus  maneat;  quo  in  casu  tan- 
topere coarctari  consuevit,  ut  vix  unius  lineae  latitudine  pateat;  unde 
oriri  quoque  hydrocele  congenita  potest. 

Dein  una  tantum  sui  parte  interdum  angustatur,  quin  concrescat, 
atque  tum  pars  inferior,  scilicet  infra  locum  angustatum  reperiunda , tu- 
nicam testiculi  vaginalem  exhibet  ejusque  cavum  inter  et  canalem  pro- 
cessus vaginalis  communio  obtinet. 

Interdum  denique  processus  vaginalis  annulum  inguinalem  anticum 
inter  et  tunicam  testiculi  vaginalem  uno  tantum  adhuc  loco  patet:  atque 
hoc  in  casu  fieri  potest,  ut  hydrocele  processus  vaginalis  singularis  (hy- 
drocele cystica)  oriatur. 

Qua  ratione  processus  vaginalis  gradatim,  ad  absolutam  usque  eva- 
nescentiam,  diminuatur,  clar.  Schreger  consiliarius  Erlangensis  egregie 
descripsit.  *)  „ 

Processus  vaginalis  concretus  principio  ligamentum  tenuius  et  angu- 
stum repraesentat,  quod  in  levem  demum  textum  cellulosum  resolvitur. 

Multis  observationibus  processum  dextri  lateris  vaginalem  frequen- 
tius sinistro  apertum  remanere,  comprobatum  est:  utroque  autem  adliuc- 
dum  aperto , sinister  dextro  angustior  reperitur. 

Intestina  abdominis. 

Praeter  plurimos  nervos,  vasa  et  glandulas  ad  partes  abdominis  con- 
tenta organa  praeprimis,  quae  digestioni,  urinae  seretioni  atque  genera- 
tioni inserviunt,  pertinent. 

Intestinis  digestioni  servientibus  hepar  cum  vesicula  fellea,  ventricu- 
lus , splen , pancreas  et  tractus  intestinorum  tam  tenuium , quam  crasso- 
rum adnumerantur.  Quae  omnia  fere  intestina  a lamina  peritonaei  interna, 
extimam  ipsorum  intestinorum  tunicam  repraesentante , obducuntur , ad 
quae  partim  minoribus,  partim  vero  majoribus  processibus  duplicatis  tran- 
sit; hepar,  ventriculus  et  splen  processibus  ejus  brevioribus  parieti  abdo- 

Cfr.  Abhandlungen  der  physikalisch-medizinischen  Socieliit  zu  Erlangen.  I.  Band.  Frank- 
furt  am  Main  1810. 

minis  superiori  adnectuntur;  intestinum  coecum , m.  iliaco  interno  dextro 
incumbens  , colon  dextrum  et  sinistrum , una  cum  intestino  recto  ipsamet 
brevioribus  processibus  parieti  abdominis  postico  arctius  adnectuntur; 
verum  tamen  hae  tractus  intestinorum  crassorum  partes  laxo  tantum  textu 
celluloso  huic  parieti  alligantur. 

Lamina  peritonaei  interna  longioribus  processibus  duplicatis  a pariete 
abdominis  postico  ad  colon  transversum  et  partem  ejus  infimam,  super 
iliaco  interno  sinistro  decurrentem,  porro  ad  intestinum  jejunum  transit; 
atque  his  duplicaturis  mesenterii  et  mesocoli  nomen  est.  Processibus  pe- 
ritonaei longioribus  illae  tractus  intestinalis  partes  a pariete  abdominis 
postico  magis  removentur  atque  liberiore  in  cavo  abdominis  gaudent 
actione.  Majorem  duodeni  partem  et  pancreas  non  ulla  laminae  internae 
duplicatura  excipit,  sed  potius,  renum  ac  uretlierum  instar,  laminam  pe- 
ritonaei externam,  inter  et  internam  jacent.  Vesica  urinaria  pone  ossa 
pubis  posita  est,  cujus  solummodo  fundus  et  corporis  superficies  posterior 
a lamina  peritonaei  interna,  in  pariete  abdominis  antico  hucusque  descen- 
dente, obducitur;  pone  vesicam  urinariam- in  sequiori  sexu  uterus  a 
duplicatura  laminae  internae  excipitur.  Vertebrarum  lumbalium  corpo- 
ribus pone  laminam  peritonei  internam,  sed  lamina  ejusdem  externa  in- 
clusae, ad  sinistram  aorta,  ad  dextram  vena  cava  inferior  incumbunt. 

Ad  internos  lamellae  peritonaei  internae  processus  duo  adhucdum 
pertinent,  omentum  nempe  minus  et  majus;  atqui  minus  fossam  hepatis 
transversam  inter  et  marginem  ventriculi  superiorem  positum  est;  majus 
vero  maximam  partem  a margine  ventriculi  inferiore  descendens  super 
colon  transversum  et  reliquum  tractum  intestinalem  liberum  abit , ac 
postea,  quam  pelvim  minorem  attigit,  margine  libero  retrorsum,  sursum- 
que  revolutum,  transversum  colon  versus  iterum  ascendit,  ejusque  tunicae 
externae  adjungitur. 

De  Herniis  in  genere. 

Musculorum  abdominalium  et  diaphragmatis  contractione  cavum  ab- 
dominis angustius  efficitur;  contra  tubus  intestinalis,  aere  et  cibis  reple- 
tus, ad  majorem  tendens  extensionem  angustationi  resistit.  Utraque  vis, 
extendens  nimirum,  et  coarctans,  altera  continuo  aequilibrium  cum  altera 
servare  nititur.  Quodsi  igitur  majore  virium  intentione  ad  unum,  alte- 
rumve  abdominis  parietem  locus  quidam,  sive  lacuna  naturalis  occurrat, 
ubi  peritonaeum  liaud  ita,  uti  satis  est,  amplius  firmetur,  idem  ipsum  aut 
per  musculorum  fibras,  aut  per  aperturam  quandam  naturalem  propul- 
sum extenditur  in  saccum,  qui  intestinum  proxime  situm  recipit.  Inte- 
stina simul  cum  peritonaeo  prolapsa,  et  integumenta  communia  super  hoe 
in  tumorem  elevata  herniam  constituunt. 

In  regione  inguinum  interna  tria  ejusmodi  loca  reperiuntur , hernia- 
rum origini  faventia. 

Primus  quidem  locus  proxime  ad  angulum  plani  inguinum  triangu- 
laris internum,  anriulo  inguinali  antico  ex  opposito  jacens,  reperitur,  quem 
unius  tantum  musculi  abdominis , nempe  subtiles  obliqui  interni  fasciculi 
formant;  ac  super  hisce  fasciculis  funiculus  spermaticus  antrorsum  annu- 
lum  inguinalem  anticum  versus  flectitur,  atque  post  hos  fasciculos  pars 
ligamenti  inguinalis  interni  debilissima  jacet ; peritonaeum  vero  pone  liga- 
mentum hocce  transiens , eidem  textu  celluloso  valde  laxo  adiposoque 
adhaeret;  qui  locus  parietis  abdominis  antici,  utut  debilissimus,  raro  tatnen 
herniarum  origini  favet. 

Secundus  ad  angulum  plani  inguinum  triangularis  externum , cui 
lacuna  pro  vasis  inguinalibus  interna  subjacet,  locus  occurrit.  Qui  nullo 
omnino  abdominis  musculo , sed  peritonaeo  solummodo  desuper  abeunte, 
et  lacunae  textu  celluloso  , longiusculis  fibris  instructo  et  adiposo  adhae- 
rente, tegitur.  Lacuna  autem  quum  in  sexu  foemineo  major  reperiatur, 
hoc  loco  herniae,  quam  in  aliis  regionibus,  frequentiores  evadunt.] 

Locum  denique  tertium  annulus  inguinalis  posticus  exhibet;  in  ple- 
risque  viris  annulus  hicce  peritonaeo  desuper  abeunte  obturatur;  verum 
satis  quoque  multi  sunt,  quibus  apertura  oblongo  - rotunda , annulo  ingui- 
nali postico  exacte  respondens,  remaneat,  per  quam  demum  peritonaeum 
tubi  membranacei  instar  in  canalem  inguinalem  penetrat;  tubus  autem 
hicce  processus  vaginalis  parte  superiore  nondum  clausa  conficitur.  Quo 
quidem  loco  sexui  masculino  herniae  quam  frequentissime  superveniunt. 

Quodsi  jam  regionem  inguinum  internam  curate  adhuc  semel  respexe- 
ris, simulque  arteriam  epigastricam  inferiorem  annulum  inguinalem  posti- 
cum inter  et  planum  inguinum  triangulare  oblique  introrsum  ascendere, 
observaveris,  facile  cuivis  erit  intellectu,  in  quo  triplicis  herniarum  ge- 
neris casu,  et  quo  in  colli  latere  sacci  hernialis  arteria  liaecce  posita  esse 
debeat;  quippe  in  illis  herniis,  quae  a plano  inguinum  triangulari  origi- 
nem trahunt,  arteria  epigastrica  inferior  externae  colli  sacci  hernialis 
parti  adclinatur ; herniae  autem  ad  annulum  inguinalem  posticum  pene- 
trantis genus  hanc  arteriam  in  parte  colli  sui  interna  exhibet, 

Olim  quidem  quamvis  herniam  inguinalem  ad  angulum  plani  ingui- 
num triangularis  internum  oriri,  passim  est  creditum,  propterea,  quod 
hic  locus  infimam  simul  et  debilissimam  parietis  abdominis  antici  partem, 
ex  directo  pone  annulum  inguinalem  anticum  jacentem  , repraesentet ; 
herniam  solummodo  congenitam,  ad  annulum  inguinalem  posticum,  aperto 
scilicet  adhuc  ex  integro  peritonaei  processu  vaginali,  oriundam  excepe- 
runt. Atque  ita  praeter  herniam  congenitam  hoc  loco  aliud  herniae  ge- 
nus oriri  posse,  nemo  fuit,  qui  suspicaretur. 

Verum  multiplicibus  tandem  disquisitionibus,  duplex  herniarum  genus 
dari,  convictus  fui;  quarum  quodvis  singularem  non  minus,  quam  con- 
stantem originem  prosequatur,  licet  utraque  hernia  communem  exitum, 
nempe  per  annulum  inguinalem  anticum,  agnoscat. 


Ex 


Ex  loci  originis  situ  liasce  hernias  in  externam  et  internam  dividen- 
das esse,  ratus  sum. 

Cum  demum  quaevis  hernia  inguinalis  notas  speciales  ex  habitu  regio- 
nis inguinalis  externae  acquirat,  herniae  genus  determinare,  Chirurgo 
haud  erit  difficile;  id,  quod  et  taxin,  et  bracherii  adplicationem,  praeci- 
pueque  lierniotomiam  maximo  adjuvat  opere. 

Hernia  inguinalis  externa  multo  interna  est  frequentior;  ex  centum 
enim  herniis  inguinalibus  plus  nonaginta  ad  externas  pertinere,  docet  ob- 
servatio. 

Hernia  inguinali  sexterna  in  dextro  latere,  quam  in  sinistro,  frequen- 
tius obvia  habetur;  quod  ergo  observationi  de  processu  peritonaei  vagi- 
nali captae  respondet,  quippe  qui  diutius  in  dextro  infantum  latere,  quam 
in  sinistro , apertus  restare  consuevit. 

De  hernia  inguinali  externa. 

i . i ' 

Diatheseos  ad  herniam  inguinalem  externam  ratio  vel  in  annulo  in- 
guinali postico,  vel  penes  fossam  processus  peritonaei  vaginalis,  vel  deni- 
que in  tota  hujus  processus  superiori  parte  adhuc-  aperta  est  reposita. 

Hac  sine  causa  praedisponente  hernia  inguinalis  externa  nullatenus 
oriri  potest.  ^ 

Quae  pars  processus  vaginalis  aperta  cum  intestina,  necdum  tamen 
per  annulum  inguinalem  anticum  prolapsa,  jam  recepit,  talis  hernia  ingui- 
nalis est  imperfecta. 

Hernia  inguinalis  imperfecta  longa  temporis  mora  in  canali  inguinali 
retineri,  eodemque  potest  incarcerari;  quin  immo  fit  interdum,  ut,  quo- 

'0  Cfr.  Gemeinniilziger  Unterricht  iiber  die  Bruche,  den  Gebraucli  der  Bruchbander,  und 
das  dabei  zu  beobachlende  Verhallen  von  Dr.  H.  I.  Briinninghausen ; init  einer  Zeich- 
nung  im  Steindrucke.  Wiirzburg  1811. 

cunque  accedente  impedimento , per  annulum  inguinalem  progredi  ne- 
queat; quare  saccus  liernialis,  magis  magisque  repletus,  sursum  retror- 
sumque  musculum  abdominis  obliquum  externum  inter  et  internum  neces- 
sario extenditur;  cujusmodi  herniam  imperfectam  inguinalem  in  cadavere 
foeminae  cujusdam  observavi.  *) 

Nova  accedente  aliqua  occasionali  causa,  intestina  in  annulum  ingui- 
nalem posticum  fortius  impellente,  peritonaeum  una  cum  intestinis  per 
annulum  inguinalem  anticum  propulsum  extenditur  in  saccum,  atque  ita 
hernia  inguinalis  perfecta  formatur.  Quo  in  casu  peritonaeum  musculis 
abdominalibus  nusquam  fulcitur;  quare  hernia  inguinalis  externa,  brache- 
rio  apto  haud  retenta,  aut  sibi  potius  relicta  in  scrotum  descendit;  nempe 
peritonaeum  parti  parietis  abdominis  antici  et  postici  infimae  laxius  ad- 
haerens vi  intestinorum  extendente  in  canalem  inguinalem  urgetur  des- 
cendere, ac  tandem  per  annulum  inguinalem  anticum  propulsatur,  eaque 
re  saccus  liernialis  ampliatus  sensim,  sensimque  ad  tunicam  testis  vagina- 
lem. usque  prolongatur. 

Herniam  ejusmodi  scrotalem  perfectam  appellant;  sacco  vero  lierniali 
tunicam  testis  vaginalem  nondum  adsecuto,  verum  altius  in  scroto  resti- 
tante, hernia  scrotalis,  quam  imperfectam  dicunt,  efficitur.  Sacci  lier- 
nialis  collum , corpus  et  fundus  distinguuntur. 

Ac  collum  quidem  sacci  liernialis,  tanquam  pars  ejus  angustissima,  in  canali 
inguinali  annulum  inguinalem  posticum  inter  et  anticum  situm  est;  quod 
dimidium,  totumve,  vel  unum  et  dimidium  pollicem,  ad  summum  denique 
duos  pollices  aequiparare  consuevit.  Colli  aeque,  ac  canalis  inguinalis, 
duo  discernuntur  parietes,  alter  anticus,  alter  posticus:  Longitudinis  pa- 
rietum colli  eadem  est,  ac  parietum  canalis  inguinalis  ratio,  quippe  pa- 
ries ejus  anterior  extrorsum  posteriore  longior  est,  propterea,  quod  paries 
anterior  ab  annuli  inguinalis  postici  plano  crurali  initium  sumit : quae  pars 


*)  Tab,  VIII.  F. 

parietis  antici  colli  longior,  superveniente  hernia  inguinali  externa,  super 
plano  crurali  reperiunda  sola  est  notatu  dignissima. 

Eandem,  ac  processus  peritonaei  vaginalis,  directionem:  collum  servat; 
nempe  extus  oblique  introrsum  descendit. 

Praesentibus  magnis  herniis  scrotalibus  fit,  ut  annulus  inguinalis  po- 
sterior profundius  introrsum  detrusus,  anteriori  propinquior  evadat,  quare 
posterior  colli  sacci  liernialis  et  canalis  inguinalis  paries  brevior  redditur; 
aeque  breve  sacci  hernialis  collum  in  herniis  inguinalibus  jam  inveni. 

Annulus  inguinalis  posterior  in  herniis  scrotalibus  inveteratis  magnis- 
que  in  pariete  canalis  inguinalis  antico  tanta  vi  introrsum  deorsumque 
truditur,  ut  parietis  hujus  canalis  et  colli  sacci  hernialis  ne  vestigium  qui- 
dem superstes  sit,  et  nihil,  ex  quo  parietem  canalis  inguinalis  anticum 
cognoscas,  nisi  planum  annuli  inguinalis  postici  crurale,  post  externum 
annui  i inguinalis  antici  crus  fixum,  relinquatur;  parietibus  canalis  ingui- 
nalis et  colli  sacci  hernialis  tali  modo  aboletis  annuli  inguinales  post  se 
invicem  appositi,  inveniuntur. 

Sacci  hernialis  corpus  partem  ejus  constituit  maximam  amplissinam- 
que,  per  annulum  inguinalem  anticum  prolapsam. 

Fundus  sacci  hernialis  extremitate  infima  fere  rotunda,  et  prae- 
sente hernia  scrotali  externa  perfecta  tunicae  testis  vaginali  incumbente 
efficitur. 

Signa  herniae  inguinalis  et  scrotalis  externae  diagnostica. 

Meis  evictum  disquisitionibus  est,  triplex  herniarum  genus,  quarum 
quodvis  constantem  servat  originem , in  regione  inguinali  interna  produci 
posse.  Haec  autem  inventio  nullam  Chirurgiae  utilitatem  allatura  esset,  nisi 
quodvis  ejusmodi  herniarum  genus  signis  diagnosticis  certis  distinguere 
sciremus. 

Signa  vero  herniae  inguinalis  et  scrotalis  externae  sequentia  habentur: 

1)  Tumoris,  ab  hernia  in  regione  inguinum  externa  producti,  directio; 

2)  Fasciculi  cremasteris  carnei; 

3}  Funiculi  spermatici  et  testis  situs; 

4)  Situs  arteriae  epigastricae  inferioris ; 

5)  Ipsa  herniae  origo; 

6)  Praeternaturalis  corporis  sacci  Iiernialis  conformatio. 

Jam  igitur  haec  signa,  quorum  quodvis  accuratiori  disquisitione  dig- 
nissimum , expendamus. 

Tumoris  directio. 

Sacci  hernialis  collum,  ab  intestinis  prolapsis  extensum,  parietem 
canalis  inguinalis  anticum,  simulque  integumenta  communia  incumbentia 
in  tumorem  oblongum  attollit,  oblique  introrsum,  deorsumque  annulum 
inguinalem  anticum  versus  decurrentem,  atque  ante  hunc  in  tumorem 
corporis  sacci  hernialis  desinentem.  Cujus  tumoris  principium  ante  pla- 
num annuli  inguinalis  postici  recta  positum,  annulum  inguinalem  anticurn 
versus  sensim,  sensimque  altius  evadit,  latiusque;  quo  plura  intestina  fue- 
rint prolapsa,  quoque  majus  sacci  hernialis  corpus  evaserit,  eo  distinctius 
tumor  obliquus  cernitur , (praecipue  collo  naturalem  nacto  longitudinem. 
Tumoris  directionem  demum  herniis  incarceratis  luculentissime  videre  est, 
quoniam  hisce  praesentibus  omnes  sacci  hernialis  partes,  quam  fieri  potest, 
maxime  extensae  reperiuntur. 

Prout  saccus  hernialis  et,  ex  consequenti,  collum  quoque  sacci  her- 
nialis breviora  evadunt,  pariter  tumoris  longitudo  minuitur,  atque,  canali 
inguinali  licet  penitus  aboleto,  planum  tamen  annuli  inguinalis  postici 
crurale,  cumque  hoc  illa  colli  sacci  hernialis  extensi  pars  restat,  quae 
directionem  tumoris  obliquam,  extrorsum  sursumque  tendentem,  in  regione 
inguinis  externa  manifestat;*)  absque  hac  colli  particula  tumoris  ad  an- 

Ejusmodi  herniam  Tab.  VII,  monstrat. 

nulum  inguinalem  anticum  ambitus  aeque,  ac  in  hernia  inguinali  interna, 
orbicularis  compareret. 

Tumoris  igitur  in  regione  inguinali  externa  directio  praesentis  her- 
niae inguinalis  et  scrotalis  externae  signum  est  constantissimum  et  fallere 
nescium ; eademque  herniae  inguinalis  foeminarum  labialisque  certissimum 
praebet  et  unicum  indicium. 

Ergo  obliqua  tumoris  directio  in  sacci  Iiernialis  collo  fundata  est. 
Transeuntis  in  foeminis  herniae  inguinalis  internae  in  labialem  directio 
valde  obliqua  introrsum  evenit , ideoque  primo  intuitu  ejusmodi  hernia 
pro  externa  habetur ; verum  tumor  obliquus  in  sacci  Iiernialis  corpore 
residet , et  a labio  pudendorum  externo  ad  annulum  inguinalem  anticum 
usque  directione  obliqua  extrorsum,  sursumque  pertingit;  quare  cum  her- 
niae externae  tumore,  ab  annulo  inguinali  antico  oblique  extrorsum  et 
sursum  ascendente,  confundi  nequit. 

Qua  de  causa  ante  herniae  cujusvis  disquisitionem  annuli  inguinalis 
antici  situs  exploretur,  necessum  est,  id,  quod  herniis  non  incarceratis 
sequenti  modo  facile  peragitur:  in  primis  enim  rami  ossis  pubis  horizon- 
talis tuberositas  inquiratur,  digitique  indicis  apex  aliquibus  lineis  oblique 
extrorsum,  sursumque  promoveatur:  itaque  fiet,  ut  digiti  paulo  fortius 
impressi  apicem  annulus  inguinalis  anticus  recipiat. 

Sed  casus  adhuc  dari  potest,  ubi  chirurgum  tumoris  directio  fallat: 
scilicet  praesente  hernia  inguinali  et  scrotali  interna,  externam  quoque 
herniam  inguinalem  imperfectam  adesse,  haud  implicat;  accurata  vero 
inquisitione  duarum  herniarum  praesentia  mox  animadvertetur;  quippe 
cum  saccum  externae  liernialem  inter  et  sacci  Iiernialis  herniae  internae 
collum  intercedat  terminus  sulco,  plus  minusve  profundo,  cognoscendus. 
Quodsi  forte  contingat,  ut  hernia,  sive  externa,  sive  interna  taxin  ad- 
mittat , de  duplicis  herniae  praesentia  adhuc  certiores  reddimur.  Dupli- 

cem  autem  ejusmodi  herniam  reapse  dari  posse,  praeparato  anatomico  in 
hujate  collectione  adservato  demonstratur. 

Herniae  externae  situm  cum  illo  internae  comparantes,  herniam  in- 
guinalem externam  a symphysi  ossium  pubis  paulo  magis  interna  remo- 
tam deprehendemus ; id , quod  musculi  abdominis  obliqui  interni  actione 
accidit,  quippe  cum  fasciculi  hujus  musculi  carnei,  ramo  ossis  pubis  hori- 
zontali adnexi , in  latere  colli  sacci  liernialis  antico  interno  arcus  instar 
transversi  decurrentes  interno  colli  praeprimis  lateri  tam  arcte  adjungantur, 
ut  eo  usque,  ac  internae  collum  herniae,  symphysin  ossium  pubis  versus, 
neutiqaum  ‘possit  extendi.  Qui  fasciculi  carnei  proxime  post  internum 
annuli  inguinalis  antici  crus  sunt  dispositi. 

Fasciculi  cremasteris  carnei. 

Plurimi  musculi  hujus  fasciculi  in  latere  sacci  liernialis  postico  sunt 
positi*  alii  vero  partim  in  externo,  partim  interno  ejus  latere  dispersi  de- 
currunt. Praeterea  nonnulli  sunt  musculi  hujus  fasciculi,  suo  praecipue 
cursu  in  latere  sacci  liernialis  antico  insignes;  utpote  qui,  arcus  instar, 
transversi,  ipsius  arcus  concavitate  inferiora  respiciente,  ac  utroque  ejus 
crure  sub  annulo  inguinali  antico  proveniente,  abeant.  Qui  sunt  cremas- 
teris fasciculi , intra  canalem  inguinalem  supra  funiculum  spermaticum 
transversi  introrsum  tendentes , eaque  de  causa  a sacco  herniali  per  an- 
nulum  inguinalem  anticum  protrahendi.  Atque  hi  quidem  fasciculi  ar- 
cuati haud  semper,  plerumque  tamen  inveniuntur;  quorum  in  latere  sacci 
liernialis  antico  praesentia  certum  herniae  scrotalis  externae  signum  con- 
stituit; utrum  vero  in  hernia  quoque  inguinali  externa  conspieiantur, 
nondum  mihi  observare  datum  fuit. 

Funiculi  spermatici  et  testis  situs. 

Processus  peritonaei  vaginalis  tota  sua  via  ab  annulo  inguinali  po- 
stico ad  testem  usque  deorsum  ante  funiculum  spermaticum  positus  est; 
eademque  via  peritonaeum  , utpote  lierniae  externae  saccum  formans , 
procedit,  atque  saccus  hernialis  eodem  ante  funiculum  spermaticum  situ 
retinetur : uti  processus  peritonaei  vaginalis , testiculusque  vaginali  tunica 
communi  circumdatus  est,  ita  quoque  succus  hernialis  et  propria  tunica 
vaginali  involutus  testis  tunica  vaginali  communi  includitur. 

Quum  jam  herniae  scrotalis  externae  saccus  hernialis  intra  tunicam 
vaginalem  communem  solummodo  ad  testem  usque  descendere  possit, 
consequens  est,  ut  testiculus  membrana  vaginali  propria  involutus  fundo 
sacci  hernialis  immediate  subjaceat,  et  vasa  spermatica  extra  saccum  her- 
nialem  explicita  parieti  ejus  postico  applicentur,  adeoque  venae  sperma- 
ticae extrorsum , introrsum  vero  vas  deferens  et  in  medio  arteria  sper- 
matica disponantur.  Quare  sacco  herniali  profundius  descendente 
testiculus  aeque,  ac  saccus  hernialis,  tunica  vaginali  communi  inclusus 
nusquam  evadere  poterit,  sed  a sacci  hernialis  fundo  magis  etiam  depri- 
metur; sed  semper  fere  fundo,  paulummodo  retrorsum,  subjectus  repe- 
rietur.  Hernia  inguinali  externa  praesente  funiculum  spermaticum,  cum 
modice  illum  intenderis,  pone  saccum  hernialem  positum  exquisite  invenies. 

Funiculi  spermatici  et  testis  situm,  neque  minus  obliquam  tumoris 
directionem,  duo  praecipua  signa  habeto,  quibus  ductus  quodvis  hernia- 
rum inguinalium  genus  secure  continuo  dignoscas. 

Arteriae  epigastricae  inferioris  situs. 

Hujus  arteriae  decursum  in  regione  inguinali  interna  considerantes, 
praesentibus  herniis  inguinalibus  et  scrotalibus  externis,  eandem  lateri 
interno  sacci  hernialis  colli  semper  adjacere,  jam  multo  ante  facile  con- 
cludemus. Quae  principio  pone  sacci  hernialis  collum  introrsum  vergens, 


continuo  in  ejusdem  latere  interno  ascendit,  atque  pari  modo,  ac  annulus 
inguinalis  posterior,  a sacci  hernialis  collo  plus,  minusye  introrsum  tra- 
hitur 

Quae  quidem  signum  diagnosticum  in  cadaveribus  solis  conspicuum 
praebet;  utpote  in  quibus  planum  inguinum  triangulare  inter  et  annulum 
inguinalem  posticum  ascendens  conspicitur,  interim  tamen  secura  sig- 
nis diagnosticis  ante  descriptis  ad  illius  situm  conclusio  efficitur. 

He  rniae  ipsius  origo. 

Hernias  interdum,  absque  ulla  omnino  notabili  causa  occasionali,  sive 
tam  levi  momento  subito  ortas , observatio  docuit  3 ut  illarum  origo  con- 
cipi vix  posset:  quo  in  casu  causa  praedisponens  necessario  eo  major  ad- 
sumi  debet ; nempe  processus  peritonaei  vaginalis  diutius,  majorique  hiatu 
apertus  restiterit , necessum  est.  Cujusmodi  herniam  quum  exacte  explo- 
raveris, reliqua  herniae  externae  signa  subitae  illius  origini  convenientia 
observabis. 

Tali  modo  hernia  congenita,  ad  herniae  externae  genus  referenda, 
saepe  oritur;  quae  ab  hac  eo  solummodo  discrepat,  quod  intestina  pro- 
lapsa et  testiculus  tunica  sua  vaginali  orbus  uno  eodemque  sacco  conti- 
neantur; nempe  tunica  testiculi  vaginalis  fundum  sacci  hernialis  efficit, 
ipseque  testis  fundo  infra  impositus  est.  Eveniente  forsitan  incarcera- 
tione  saccus  hernialis  utrinque  aequabiliter  tensus  est , neque  ullum  testis 
in  sacci  hernialis  fundo  vestigium ; quo  signo  duplici  hernia  congenita  ab 
hernia  scrotali  externa  communi  facile  distingui  potest. 


Praeternaturalis  corporis  sacci  liernialis  conformatio. 

Haecce  conformatio,  nisi  in  processu  peritonaei  vaginali,  sedem  non 
agnoscit,  neque  unquam  praesente  hernia  scrotali  interna  occurrit : quippe 
solius  herniae  externae  saccus  hernialis  processu  peritonaei  vaginali  con- 
stituitor, 

Quodsi  processus  vaginalis  post  partum  apertus  restiterit,  atque  exi- 
gua tantum  sui  parte  extra  annulum  inguinalem  anticum  fuerit  coarcta- 
tus , quin  penitus  claudatur ; pars  inferior  adhucdum  amplior  tunicam 
testis  vaginalem,  superior  vero  accidente  intestinorum  prolapsu  saccum 
hernialem  consiituet:  tum  vero  tunica  vaginalis  et  sacci  hernialis  cavita- 
tes parte  coarctata  quidem,  sed  nondum  penitus  clausa  inter  se  correspon- 
dent,  atque  in  tunica  vaginali  humor  aqueus  colligi  consuevit.  Qualicun- 
que demum  causa  occasionali  intestinorum  sacco  herniali  contentorum  por- 
tio, per  partem  angustatam  in  tunicam  testis  vaginalem  detrudi,  ibique 
incarcerari  poterit. 

Quam  sacci  hernialis  conformationem  praeternaturalem  lierniotomus 
ante,  quam  annulum  inguinalem  incidat,  cognoscere  poterit;  quid  ? quod 
a veteribus  chirurgis  jam  observata  fuit. 

Saccus  herniae  inguinalis  et  scrotalis  externae  hernialis  tribus  stratis 
componitur:  ac  primum  quidem  densus  textus  cellulosus,  (Dartos)  infra 
regionem  inguinum  externam  cum  cremastere  cohaerens  efficit;  super  quem 
textum  cellulosum  arteria  pudenda  externa  superior  in  latere  sacci  her- 
nialis antico  transversa  extus  introrsum  decurrit.  Atque  hoc  stratum 
cuti,  quacum  arcte  conjungitur,  proxime  subjacens  secundo  laxius  ad- 
haeret. 

Stratum  secundum  funiculi  spermatici  tunica  vaginali  communi , ex 
lamella  peritonaei  externa  continuata,  consistit;  quae  sacci  hernialis  veri 
collum  et  corpus,  unaque  tunicam  vaginalem  testis  propriam,  quacum 

5 


firmius  etiam,  quam  cum  sacco  herniali  vero,  cohaeret,  directe  circum- 
dat. Hujus  textus  cellulosus  fasciculos  cremasteris  carneos  excipit.  Sac- 
cus hernialis  haud  raro  condensatus,  ejusque  collum  induratum  reperitur; 
cujus  condensationis  origo  a strato  secundo  unice  proficiscitur. 

Denique  tertium  stratum  sacco  herniali  vero,  continuatione  scilicet 
laminae  peritonaei  internae,  conficitur;  quod  aeque  tenue  semipelluci- 
dumque,  ac  lamina  peritonaei  interna  in  ipso  abdominis  cavo  esse  con- 
suevit, intestina  prolapsa  directe  circumdat,  testemque  cum  tunica  ipsius 
vaginali  propria  sua  cavitate  excludit. 

Herniae  inguinales  et  scrotales  externae  sua  fere  sibi  propria  intestina 
agnoscunt,  huc  imprimis  prolabi  amantia;  si  adulti  fuerint  ex  hernia  labo- 
rantes, saccus  hernialis  dexter  tractus  intestinorum  tenuium  portionem  in- 
feriorem, majore  vero  hernia,  intestinum  coeeum,  interdum  ipsum  quo- 
que omentum  continebit:  duorum  infantum,  alterius  decem  hebdomadas 
nati,  alterius  autem  adhuc  junioris  processus  intestini  coeci  vermiformis 
prolapsus , atque  cum  pariete . peritonaei  postico  ligamento  ejusdem  quo- 
dam naturali  erat  concretus. 

^ ^ . . 

In  herniis  scrotalibus  si  forte  coecum  dextro , colon  vero  simstro 

latere  inveniatur,  utrumque  intestinum  parieti  sacci  hernialis  postico  pro- 
xime atque  firmissime  insidet;  neque  tamen  coalitum  putes,  sed  confor- 
matio potius  naturalis  habenda:  processus  nempe  peritonaei  breviores,  qui 
colon,  shnulque  intestinum  coecum  parieti  cavitatis  abdominis  postico 
arcte  adnectunt,  intestinorum  descensu  haud  prolongantur,  sed  ipsum  adeo 
peritonaeum,  laxe  musculis  iliacis  internis  adhaerens,  cum  ipsis  hisce  pro- 
cessibus intestinorum  sacco  herniali  contentorum  pondere  eorumque  vi 
extendente  per  canalem  inguinalem  detrahitur  atque  in  partem  sacci  her- 
nialis posticam  efformatur.  Herniae  ejusmodi  intestina  naturaliter  con- 
juncta continentes  repositionem  haud  facile  admittunt,  atque  sub  liernio- 
tomia  separationem  recusant. 

In  saccum  hernialem  sinistrum  colon  inprimis  omentumque  prolabi 
amant;  quumque  omentum  in  sinistra  cavitatis  abdominis  parte  profun- 
dius, quam  in  dextra,  descendere  soleat,  herniarum  omentalium  major  in 
sinistro,  quam  in  dextro  latere,  est  frequentia.  Quin  intestinum  coecum 
in  sacco  herniali  sinistro  repertum  est. 

Cognito  signis  memoratis  herniae  genere,  Chirurgus  herniae  externae 
medelam  facile  poterit  administrare : quippe  pressionem , reponendis  in- 
testinis prolapsis  impendendam,  pro  directione,  quam  collum  sacci  her- 
nialis  ipsum  sequitur,  nempe  oblique  extrorsum,  sursumque  anteriorem 
cristae  ossis  ilei  spinam  versus,  dirigat v necesse  est;  collo  autem  herniae 
valde  brevi,  et  pariete  canalis  inguinalis  postico  abolito,  pressionem  fere 
ex  antica  parte  retrorsum  instituere  oportet.  Hernia  rite  reposita  brache- 
rio  conveniente  retineri,  ejusque  sequelae  averti  possunt,  ubi  potissimum 
pila  herniae  inguinali  externae  longa  sacci  hernialis  -collo  prodeunti  ita 
adaptatur,  ut  non  solum  in  annulum  inguinalem  anteriorem,  sed  in  col- 
lum quoque  et  annulum  inguinalem  posteriorem  pressionem  exerat ; quod 
si  vero  sacci  hernialis  collum  perbreve  fuerit,  forma  pilae  talis  fere  sit, 
necesse  est,  qualis  herniae  inguinali  internae  convenit  *). 

Intestina  sacco  herniae  externae  herniali  contenta  quatuor  locis  in- 
carcerari  possunt,  scilicet  ad  annulum  inguinalem  anteriorem  et  posterio- 
rem , ad  sacci  hernialis  collum , neque  minus  ad  aperturam  coarctatam , 
quae,  rara  licet  conformatione  praeternaturali , in  sacci  hernialis  corpore 
reperitur ; ex  his  sacci  hernialis  collum  frequentius  incarcerationis  culpam 
sustinet , praecipue  siqui  per  longius  temporis  spatium  bracherio  usi 
fuerint. 

Incarceratio  nulli  remedio  cedens  sectione  tollenda. 

De  bracheriorum  virtutibus  conferatur  Tractatus  D,  Consiliarii  medici  Briinningliau-' 
sen  supra  citatus. 

Quum,  praesente  hernia  externa,  arteriam  epigastricam  inferiorem 
pone  sacci  liernialis  collam  sitam,  in  latere  ipsius  interno  semper  ascen- 
dere, constet,  annuitis  inguinalis  anterior,  sacci  liernialis  collum,  et  ur- 
gente necessitate,  annulus  quoque  inguinalis  posterior  oblique  extrorsum 
sursumque  absque  ulla  haesitatione  incidi  poterunt. 

Quodsi  vero  annulus  inguinalis  posterior  anteriori  ex  directo  forte 
adponatur,  quo  scilicet  fit,  ut  liernia  inguinalis  externa  internae  reddatur 
similior,  sique  tali  in  casu  chirurgus  circa  sectionis  directionem  dubius 
haereat,  via  potius  media  est  eligenda:  nempe  annuli  inguinalis  antici 
crus  vel  internum,  vel  superius  ita  in  medio,  rectaque  sursum  inciden- 
dum, ut  sectio  lineae  albae  abdominis  sit  parallela. 

Culter  herniotomus  oblique  extrorsum  ascendens,  ambobus  annuli 
inguinalis  antici  cruribus  dissectis,  nisi  per  carneos  musculi  abdominis  ob- 
liqui interni  fasciculos  et  sacci  liernialis  collum,  non  penetrat,  atque  non 
potest  solum,  sed  usque  adeo  longa  saepius  incisione  dirigi  debet. 

Sectione  recta  ascendente  et  integrum  sacci  hernialis  collum  breve, 
et  fasciculi  annuli  inguinalis  anterioris  posteriorisque  tendinosi,  et  lacerti 
musculi  abdominis  obliqui  interni  carnei  secantur  transversim;  qua  ratione 
quuin  fibra  transversim  incisa  amplius,  quam  per  longitudinem  dissecta, 
spatium  patefaciat,  tam  longa  incisione  haud  opus  est,  atque  periculum 
cum  arteriae  epigastricae  inferioris  laesione  conjunctum  evitatur;  quippe 
quae  oblique  extrorsum  ascendens  a cruris  interni  medio  plus  unum  pol- 
licem, linea  perpendiculari,  remota  semper  inveniatur. 

Quum  tandem  incisio  recta  ascendens  herniae  internae  sit  maxime 
secura , hac  quoque  ex  parte  nihil  periculi  timendum. 

Sed  tamen  cuivis  herniae  externae  sectionem  recta  ascendentem 
convenire,  opinio  absit!  quin  immo  tunc  demum  huic  sectioni  locus  est, 
quum  annulus  inguinalis  alter  post  alterum  fuerit  positus : quodsi  vero 

longius  sacci  hernialis  collum  evaserit,  paries  ejus  posterior  cultro  direc- 
tione recta  introducendo  resistet. 

De  hernia  inguinali  et  scrotali  interna 

Hujuscemodi  herniae  ad  angulum  plani  inguinum  triangularis  inter» 
num  oriuntur,  scilicet  quo  loco  peritonaeum  in  fossam  leviusculam,  ob- 
longam que  interdum  extendi  antrorsum  animadvertas;  cui  pars  ligamenti 
inguinalis  interni  debilior  objicitur , ante  quod  infimi  musculi  abdominis 
obliqui  interni  fasciculi  carnei  ad  ramum  ossis  pubis  horizontalem  trans- 
versi introrsum  descendunt:  fasciculos  hosce  carneos  infimos  inter  et  crus 
annuli  inguinalis  antici  externum  funiculus  spermaticus  sub  angulo  ob- 
tuso per  canalem  inguinalem  decurrens,  antrorsumque  inflexus  per  an- 
nui um  inguinalem  anticum  emergit. 

Peritonaeum  igitur  hoc  loco  causa  quacunque  occasionali  vehemente 
magis  tensum  cum  intestinis  retro  positis  a parte  postica  antrorsum  recta 
protrusum  ligamenti  inguinalis  interni  fasciculos  inter  et  lacertos  musculi 
abdominis  obliqui  interni  carneos,  ad  latus  funiculi  spermatici  internum 
tandem  per  annulum  inguinalem  anticum  prolabitur,  moxque  ampliorem 
in  saccum  efformatur,  qui  integumenta  communia  in  tumorem  elevat, 
super  atinulo  inguinali  antico  ambitus  orbicularis  forma  comparentem. 

Collum  sacci  hernialis  perbreve,  immo  brevius,  quam  in  hernia  externa 
esse  possit;  ligamenti  inguinalis  interni  non  minus,  quam  musculi  abdo- 
minis obliqui  interni  foramen,  per  quod  collum  directione  recta  retro  an- 
trorsum ad  annulum  inguinalem  anticum  transit,  orbiculare  atque  in  aliis 
angustius,  in  aliis  vero  amplius  est. 

Cujus  foraminis  orbicularis  margo  praesertim  tendincsus  est;  quem 
circumcirca  plana  quaedam  superficies,  eademque  haud  ita,  liti  in  lier- 

*)  Tab..  III.  g.  Tab.  VI.  1.  Tab.  X.  a.  Tab,  XI.  a. 

nia  externa  consuevit,  fossa  minus  profunda,  plano  annuli  inguinalis 
posterioris  crurali  incumbente  interrupta,  circumdat. 

Quodsi  ex  paucis,  quas  de  hernia  interna  cepi , observationibus  con- 
cludere liceat,  consequens  est,  ut  sacci  liernialis  corpus  herniae  internae 
raro  tantum,  quantum  externae,  evadat:  atque  hujus  opinionis  momenta 
haec  sunt  : 

Primo  quidem  intestinorum  impulsus  ex  abdominis  cavo  in 
saccum  liernialem  descendentium  respiciendus  venit;  etenim  prope  angu- 
lum, ubi  paries  abdominis  anterior  cum  posteriore  conjungitur,  situs  est 
annulus  inguinalis  posticus,  (herniae  inguinalis  externae  origo J,  hoc  in 
angulo  vis  musculorum  abdominis  coarctans  non  minus,  quam  vis  tractus 
intestinorum  expandens,  conspirantes  intestina  per  annulum  inguinalem 
posticum  majori  potestate  in  saccum  liernialem  propellunt,  indeque  fit, 
ut  peritonaeum  magis  adhuc  protrudatur  : contra  vero  angulus  plani  in- 
guinum triangularis  internus,  ubi  hernia  inguinalis  interna  egressa  est, 
magnam  superficiem,  eandemque  planam,  super  ramo  ossis  pubis  hori- 
zontali deorsum  in  parietem  cavi  pelvis  anticum  continuatam  occupat ; 
talis  superficies  magnam  vis  tractus  intestinorum  expandentis  partem  eli- 
dit, atque  exigua  tantum  ejus  pars  in  orbiculare  ligamenti  inguinalis  in- 
terni foramen  potest  agere. 

Secundo:  quo  major  est  angulus,  sub  quo  peritonaeum  in  saccum 
liernialem  transit,  eo  protrahitur  facilius;  id,  quod  in  hernia  externa 'con- 
tingit: peritonaeum  scilicet  ad  annulum  inguinalem  posticum  maximam 
partem  sub  angulo  obtuso  in  saccum  liernialem  continuatur;  idem  vero 
praesente  hernia  interna  ad  foramen  ligamenti  inguinalis  interni  orbicu- 
lare sub  angulo  recto  in  saccum  liernialem  desinit. 

Tertio:  peritonaeum  sub  intestinorum  progressu  neutiquam  passivum 
sese  habet,  sed  ulteriori  potius  illorum  descensui  resistit,  eademque  pro- 

pria  sibi  elasticitate  in  abdominis  cavum  ex  parte  repellit;  igitur  quo  bre- 
viorem, rectioremque  viam  intestina  in  cavum  abdominis  recedehtia  se- 
quuntur, eo  facilior,  contra  vero,  quo  longior  via  atque  obliquior,  eo 
quoque  difficilior  eorum  est  repositio:  hoc  quidem  ex  liernia  externa, 
illud  vero  ex  interna  laborantibus  accidit. 

Hisce  causis  herniae  internae  sacci  hernialis  augmentum  impediri, 
mihi  videtur  verisimillimum ; quae  tamen,  perdita  elasticitate  sua,  in  ma- 
jorem etiam  molem,  quam  externa,  potest  accrescere,  et  in  scroti  fun- 
dum usque  descendere;  id,  quod  eo  facilius  contingit,  quoniam  haud  ita 
perfecte,  uti  saccus  hernialis  externus,  vaginali  funiculi  spermatici  tunica 
communi  includitur. 

Causam  herniae  inguinalis  internae  praedisponentem  partium  jam 
cognitarum,  anguloque  plani  inguinum  triangularis  interno  oppositarum 
debilitas  constituit;  quae,  nisi  vehemente  causa  cccasionali,  oriri  nequit. 

Haec  hernia,  licet  cujusvis  fere  aetatis  homines  eidem  sint  obnoxii, 
externa  tamen  rarius  invenitur. 

Cujus  signa  diagnostica  haec  sunt: 

1)  Tumor  a sacci  hernialis  corpore  proxime  ante  annulum  ingui- 
nalem anticum  effectus; 

2)  Funiculi  spermatici,  et 

3)  Arteriae  epigastricae  inferioris  situs. 

Tumor. 

Quum  collum  sacci  hernialis  sit  perbreve , neque  haec  .hernia  ita,  uti 
externa  consuevit,  obliqua,  sed  recta  directione  a parte  postica  antror- 
surn  per  annulum  inguinalem  anticum  prodeat , saccique  hernialis  corpus 
directe  ante  ejus  collum  ponatur,  accidit,  ut  ne  minimum  quidem  tumo- 
ris extensi  sacci  hernialis  colli  vestigium  observetur:  quare  nullus  tumor 
conspicuus  est , praeter  illum , qui , corpore  sacci  hernialis  productus , 

brevi  ante  annulum  inguinalem  anticum  ambitu  satis  rotundo  apparet. 
Jamque  ipsemet  colli  situs,  herniam  internam  propius,  quam  externam, 
symphysi  ossium  pubis  adjacere,  indicat.  Hoc  tumore  excepto,  in  sexu 
sequiore  nullum  herniae  internae  signum  externum  habetur. 

Funiculi  spermatici  situs. 

Hujus  lamella  externa,  textu  celluloso  laxissimo,  adipe  frequentius 
mixto,  constans  ligamentum  inguinale  internum  inter  et  laminam  perito- 
naei internam  sita  est : hae  duae  laminae  saccum  diernialem  constituunt , 
qui  partem  parietis  canalis  inguinalis  postici  longiorem  foramine  orbicu- 
lari perforavit.  Principio  quidem  saccus  liicce  hernialis  ad  annulum  in- 
guinalem anticum  usque  vaginali  funiculi  spermatici  tunica  communi  ex- 
cluditur; ad  annulum  vero  inguinalem  anticum  inter  funiculum  sperma- 
ticum, tenuemque  tunicae  vaginalis  communis  aponevrosin  descendit, 
qua , licet  imperfecte  et  inaequali  firmitudine,  circumdatur.  Nempe  stra- 
tum hujus  vaginalis  tunicae  communis  tenuius  lateri  sacci  hernialis  in- 
terno, crassius  vero  lateri  antico  et  externo  incumbit.  Fasciculi  crema- 
steris carnei  descendentes  stratum  tunicae  vaginalis  communis  crassius 
solummodo  comitantur.  Denique  funiculus  spermaticus  aut  in  latere  ex- 
terno, aut  in  medio  lateris  antici  externo  situs  est,  ac  vasa  quidem  sper- 
matica sanguifera  antro rsum,  et  vas  deferens  retrorsum  collocantur. 

Herniali  sacco  funiculi  spermatici  longitudinem  excedente  funiculus 
spermaticus,  tunica  vaginali  propria  inclusus,  minime,  uti  in  hernia  ex- 
terna, sacci  hernialis  fundo,  sed  vel  externo,  vel  interno  corporis  sacci 
hernialis  lateri  impositus  cernitur. 


Ar- 

Arteriae  epigastricae  inferioris  situs  *). 

De  hujus  arteriae  situ,  nisi  signis  praecedentibus  diagnosticis,  certus 
non  evades;  plerumque  in  latere  colli  sacci  liernialis  externo  oblique  in- 
trorsum, raroque  lusu  in  ejusdem  latere  interno  ascendit;  atque  hanc  a 
cursu  solito  aberrationem  in  cadavere  foemineo , herniam  labialem  inter- 
nam exhibente,  observatam  supra,  regionem  scilicet  inguinalem  internam 
describens,  jam  memoravi. 

liernialis  saccus  herniae  internae  quatuor  stratis  conficitur;  ac  pri- 
mum stratum  cuti  immediate  subjacens  idem  est,  ac  herniae  externae; 
nempe  textus  firmior  cellulosus,  una  cum  cremastere.  (Tunica  Dartos.) 
Stratum  secundum  maximam  partem  portione  tunicae  funiculi  spermatici 
vaginalis  communis  tenuiore  consistit. 

Denique  stratum  tertium  cum  quarto  saccum  liernialem  proprium 
format;  nempe  stratum  tertium  nisi  lamina  peritonaei  externa,  non  est; 
quae  telae  cellulosae  laxissimae  forma  primario  in  abdominis  cavo  resi- 
dens , una  cum  lamina  peritonaei  interna  propulsa  tam  pressione , quam 
tensione  in  sacco  herniali  accedente,  in  densam  immutatur  membranam. 

Hernia  inguinalis  et  scrotalis  interna  liaec  continere  intestina  consue- 
vit: nempe  dextra  partem  intestinorum  tenuium  inferiorem,  omentumque 
interdum , sinistra  item  intestinorum  tenuium  partem  , saepiusque  omen- 
tum suscipere  amat:  in  hernia  majore  fieri  quoque  potest,  ut  colon  pro- 
labatur. 

Una  cum  hernia  interna  vesicae  urinariae  pars  interdum  prolabitur; 
quae  vero,  cum  in  pelvis  cavitate  extra  laminam  peritonaei  internam 
posita  sit,  in  hernia  etiam  strati  sacci  liernialis  interni  cavitate  excluditur. 

Hernia  interna  duplex  interdum  occurrit,  cujus  rei  causa  aut  ai'teriae 
umbicalis  ligamento,  aut  ligamento  inguinali  interno  continetur. 

f ) Tab.  XI.  i. 

Arteriae  umbilicalis  ligamentum  post  musculum  abdominis  rectum 
prope  angulum  plani  inguinum  triangularis  internum  consuevit  ascendere ; 
quodsi  vero  extrorsum  potius,  atque  ita  ascendat,  ut  angulus  inguinalis 
internus  in  duas  partes  dimidias  dividatur,  per  utramque  hujus  anguli 
partem  elabi  peritonaeum  poterit,  simulque  protractum  arteriae  umbilica- 
lis ligamentum  liernialem  saccum  in  duos  loculos  disjunget. 

Ad  angulum  inguinalem  internum,  qui  fasciculo  tendinoso  firmiori 
medio  in  duas  interdum  partes  dividitur,  ligamentum  inguinale  internum 
esse  debilissimum  solet:  peritonaeum  igitur  liasce  per  partes  dimidias  pro- 
trusum duas  hernias  a se  invicem  diversas  progenerat. 

Utriusque  praeternaturalis  hujus  conformationis  exempla  in  cadave- 
ribus masculis  jam  observavi. 

Herniae  inguinalis,  sive  scrotalis  internae  taxin  cum  successu  aggres- 
suri pressionis  intestinorum  prolapsorum  reetam  propemodum  ab  antica 
parte  retrorsum,  sursumque  directionem  observent,  necessum  est. 

Braelierii  pila,  ad  herniam  inguinalem  internam  retinendam,  pressio- 
nis vim  in  sacci  hernialis  collum  haud  potest  exerere,  sed  unice  in  annu- 
lum  inguinalem  anticum  dirigere  debet. 

Hernia  scrotalis  interna  propter  funiculi  spermatici , arteriaeque 
epigastricae  inferioris  situm  herniotomi  singularem  exposcit  attentionem. 

Ut  funiculi  spermatici  laesio  evitetur,  sub  cutis  in  latere  herniae  an- 
tico  incisione  directio  obliqua,  superne  introrsum,  deorsumque  abiens, 
servanda  est. 

\ 

Plerumque  arteria  epigastrica  inferior  in  latere  colli  sacci  hernialis 
externo,  perraris  tantum  in  casibus  in  latere  ejusdem  interno  ascendit. 
F.rgo  plurimis  in  casibus  hujus  arteriae  laesio,  Sectione  per  crus  annuii 
inguinalis  antici  superius  oblique  introrsum  sursumque  facta  , tutissime 
evitaretur;  sed  eadem  incisione  arteria  quoque  laedi  posset,  siquando  in- 
terno colli  saeci  hernialis  lateri  adjaceret. 

Quae  aberratio  quum  nullo  penitus  signo  cognoscatur,  in  quavis  her- 
nia interna  crus  annuli  inguinalis  antici  superius  medium  rectaque  sursum 
incidatur,  oportet. 

Praemissis  hisce  disquisitionibus,  chirurgo  operationem  tuto  executuro 
sequens  ineundum  esse  consilium,  evincitur:  nempe  annulus  inguinalis 
anterior 

a)  praesente  liernia  externa  vel  inguinali,  vel  scrotali,  vel  denique 
labiali,  quotiescunque  longum  sacci  hernialls  collum  fuerit,  obli- 
que extrorsum,  sursumque  cristam  ossis  coxarum  versus  incidatur; 

b)  ubi  vero  breve  sacci  hernialis  collum,  et  hernia  externa  inguina- 
lis, aut  scrotalis,  aut  labialis  adfuerit,  culter  herniotomus  recta 
sursum  dirigatur;  id  quod 

c)  in  hernia  inguinali,  scrotali  et  labiali  , interna  pariter  tenen- 
dum est. 

Hernia  cruralis. 

Herniae  crurales  sexum  foemineum  frequentius,  quam  masculinum, 
infestant,  neque  tamen  in  masculis  tam  rarae  occurrunt,  quam  vulgo 
creditur,  sed  rarae  potius  videntur,  propterea,  quod,  scilicet  plerumque 
minores,  rarius  deteguntur. 

Causa  herniae  cruralis  praedisponens  lacuna  pro  vasis  cruralibus  in- 
terna continetur.  Quippe  peritonaeum  huic  lacunae  incumbens , variis 
occasionalibus  causis  in  eandem  protrusum,  ibi  extenditur,  atque  tali 
ratione  diathesis  ad  herniam  cruralem  progeneratur. 

Saccus  autem  hernialis  in  canalem,  utraque  lacuna  interceptum,  aut 
subito,  aut  paulatim  profundius  descendit;  qui,  ubi  primum  lacunam  ex- 
ternam superavit,  antrorsum  et  utrumque  latus  versus  extenditur  facilius : 
unde  fit , ut  integumenta  communia  superjecta  in  tumorem  oblongo- 
rotundum,  ac  fere  transversum  eleventur. 

Jam  vero  utraque  lacuna  fere  dimidia  sui  parte,  tam  quoad  longitu- 
dinem, quam  latitudinem  ampliata  est;  externa  lacunae  internae  extre- 
mitas, CUmque  hac  arteria  epigastrica  inferior  extrorsum  magis  protrudi- 
tur, neque  vena  cruralis  extremitati  lacunae  externae  amplius,  sed  po- 
stico potius  canalis  parieti  adjacet.  Externus  lacunae  externae  semiluna- 
ris margo  extrorsum,  sursumque  magis  reprimitur  atque  arcte  tensus  sac- 
cum liernialem  circumdat:  atqui  liac  extensione  lacuna  externa  annulum 
tendinosum,  oblongo  - rotundum  , sat  firmum  et,  lacunae  internae  instar, 
transversim  positum  effingit. 

,Hernialis  herniae  cruralis  sacci  collum  pariter,  ac  corpus  distinguitur; 
atque  collum  in  canali  inter  utramque  lacunam  reperiundum  aeque,  ac 
canalis  ipse,  duos  parietes,  anticum  et  posticum,  verum  hunc  illo  brevio- 
rem, efficit;  sic,  mulieris  cujusdam  cadaver  secans,  herniam  cruralem  sat 
amplam  inveni,  ubi  paries  colli  posticus  unum  et  dimidium  pollicem  lon- 
gus, anticus  vero  paries  plus  triente  brevior  occurrebat;  cujus  diameter 
longissima  ad  lacunam  internam,  pollicem  unum  et  lineas  quinque,  ad 
externam  vero  unum  pollicem  et  quatuor  lineas  aequiparabat.  Paries 
sacci  liernialis  posticus  mediante  postico  canalis  pariete  maximam  partem 
pectineo  musculo,  atque  extrorsum  venae  crurali  incumbit,  parieti  deni- 
que canalis  antico  firmius,  quam  postico,  collum  adhaeret. 

Sacci  liernialis  collum  ad  lacunam  externam  sub  recto  fere  angulo 
in  illius  ipsius  corpus  antrorsum  desinit.  Quod  ex  parte  sursum  ligamento 
inguinali  externo,  majorem  vero  partem  deorsum  strato  fasciae  cruralis 
profundiori  impositum  apparet ; unde  extremitas  corporis  externa  ad  sacci 
liernialis  collum  usque  a vasis , nervisque  cruralibus  disjungitur. 

Haud  raro  contingit,  ut  in  subjectis  masculis  sacci  liernialis  corpus 
aut  duplex,  aut  in  plura  divisum  loculamenta  appareat;  scilicet  cum  ten- 
dinosi  textus  retiformis  fasciculi  in  lacuna  externa  sacci  liernialis  impetui 

restiterint,  ille  ipse  per  textus  intervalla  prorumpit  *).  Ejusmodi  herniae 
in  subjecto  masculo  repertae  exemplar  in  hujate  praeparatorum  anatomi- 
corum collectione  asservatur. 

Hernia  cruralis  in  perfectam  quoque  et  in  imperfectam  dividi  potest; 
ac  perfecta  quidem  illa  dicitur,  cujus  saccus  hernialis  per  lacunam  exter- 
nam jam  prorupit  ; contra  vero  imperfecta  est , cujus  sacci  hernialis 
nulla  pars,  praeter  collum,  fuerit  formata. 

Herniae  cruralis  perfectae  saccus  hernialis  tribus  laminis  conficitur. 

Primam  laminam  stratum  aponevroticum  fasciae  latae  superficiarium, 
idemque  debilius  constituit;  sub  quo  adipis  quidem  multum,  parum  autem 
supra  locatur?'  ac  in  adipe  profundiori  plures  glandulae  lymphaticae  sunt 
dispositae.  Atque  cuti  haec  lamina  proxime  subjecta  est , cujus  textus 
cellulosus  inferior,  laminae  secundae  proximus,  paulo  densior  evadens  la- 
cunae fasciae  latae  externae  firmiter  adhaeret.  Lamina  prima  cum 
secunda  laxissime  cohaeret,  indeque  fit,  ut  altera  ab  altera  facile  distin- 
guatur. In  hernia  crurali  perfecta  sacci  hernialis  corpus  tantum  lamina 
prima  includitur. 

Saccum  hernialem  verum,  nempe  collum  ejus  et  corpus,  lamina 
secunda  et  tertia  conficiunt.  Atque  trium  laminarum  secunda  et  crassis- 
sima est,  et  maxime  adiposa;  quae  quidem  nihil  est,  nisi  tela  cellularis 
laxissima , sive  lamina  peritonaei  externa  , plano  inguinum  triangulari 
originitus  incumbens,  unaque  cum  lamina  peritonaei  interna  per  canalem 
et  lacunam  externam  progressa.  Lamina  secunda  arctius  cum  tertia,  quam 
cum  prima,  cohaeret. 

Tertiam  denique  laminam  continuatio  laminae  peritonaei  internae 
constituit,  eaque  trium  laminarum  tenuissima  est  et  densissima.  Signa 
herniae  cruralis  diagnostica  haec  sunt : 


'*■)  Tab.  XIII.  c.  c.  c.  c.  c. 

1)  Herniae  ipsius  tumor,  ejusque  sedes  i 

2)  Arteriae  epigastricae  inferioris  situs; 

3)  Sequelae  sacci  hernialis  pressione  in  yassis  cruralibus,  nervoque 
crurali  oriundae. 

Herniae  tumor  "). 


Herniam  cruralem  perfectam  accurate  examinaturus,  si  tumoris  situm 
non  minus,  quam  formam  atque  directionem  debita  diligentia  scrutatus 
fuerit,  liaud  ita  facile  induci  poterit,  ut  herniam  illam  cum  alio  quocun- 
que hujus  regionis  tumore  confundat.  Namque  herniae  cruralis  origo  jam 
satis  indicat,  qualem  et  sacci  hernialis  collum,  et  ejus  corpus  inde  oriun- 
dum formam  habere  debeat;  nempe  lacuna  interna  oblonga  reperietur  et 
transversim  posita;  externa  ejus  extremitas,  facile  extensioni  cedens,  bre- 
vior, eaque  de  causa  hac  in  regione  sacci  hernialis  collum  angustius  eva- 
dit: eodem  modo  corporis  sacci  hernialis  tumor  sese  habet,  quippe  qui 
oblongo  - rotundus  et  fere  ex  transverso  positus,  inguinis  tamen,  oblique 
introrsum  tendentis,  directionem  servat;  cujus  extremitas  externa,  eadem- 
que  paulo  angustior,  interna  altius  sita  invenitur;  utraque  demum  ex- 
tremitas retrorsum  aeque  , ac  in  regione  annuli  inguinalis  anterioris , satis 
libera  est.  Denique,  latere  herniae  postico  circumcirca  explorato,  her- 
niae crurahs  radicem  sub  ligamento  inguinali  externo  progredientem  in- 
venies, crurique  tumorem  magis  atque  arctius,  quam  ligamento  inguinali, 
adhaerere  senties. 

Tumoris  quoque  magnitudo  ceu  signum  diagnosticum  inservire  potest: 
pro  cujus  rei  exemplo  herniam  cruralem  in  vetulae  cujusdam  cadavere 
repertam,  quam  tabula  duodecima  expressam  videas  , commemorabo. 
Herniae  hujus  tumor,  magis  infra  regionem  inguinalem  situs,  convexitate 

ejus  computata,  sex  pollicum  longitudinem,  et  quinque  pollicum  et  dimi- 
dii latitudinem  aequiparabat,  ejusque  extremitas  interna  inferior  pene  ad 
labium  pudendorum  majus  usque  pertingebat,  extremitate  externa  me- 
dium inguen  excedente.  Corpore  herniae,  seu  externae,  seu  internae, 
aequalem  huic  magnitudinem 'assecuto  , integrum  tumorem  haud  amplius 
in  inguine  videbis,  sed  magna  ejus  pars  jamjam  in  labium  pudendorum 
externum  descendit. 

Hernia  cruralis  imperfecta  sub  ligamento  inguinali  externo  in  modum 
tumoris  exigui,  satis  rotundi  et  duri  sentitur,  cujus  in  latere  externo  ar- 
teriae cruralis  pulsus  percipies.  Fieri  forte  potest,  ut  exigua  hujusmodi 
hernia  cruralis  pro  glandula  inguinali  inflammata  habeatur;  sed  originis 
historia  et  symptomata  comitantia  discrimen  herniam  inter  et  glandulae 
inflammationem  mox  eruerent. 

Arteriae  epigastricae  inferioris  situs  *). 

Hujus  arteriae  situs  aeque  parum  in  hernia  crurali,  ac  in  herniis  inguinali- 
bus ullis  signis  cognosci  potest;  iramo  sola  disquisitione  anatomica  erutum  est, 
eam  prope  angulum  plani  inguinalis  triangularis  externum  extrorsum  esse 
sitam,  atque  super  ligamentum  inguinale  internum,  musculum  abdominis  rec- 
tum versus,  oblique  introrsum  ascendere;  proxime  ad  hunc  angulum  extremi- 
tas lacunae  internae  pro  vasis  cruralibus  externa,  facile  cedens,  reperitur. 
Quae  quidem  hunc  situm  in  hernia  crurali  quoque  servat,  quare  in  latere  colli 
ejus  externo  jacet,  a quo  adhuc  magis  extrorsum  propellitur.  Cum  de 
regione  inguinum  interna  sermo  esset,  arteriam  epigastricam  inferiorem 
raris  tantum  varietatibus,  quoad  originem  et  decursum,  esse  obnoxiam,  jam 
adnotavi ; eandemque,  si  forte  haec  varietas  contingeret,  in  ra*mo  ossis 
pubis  horizontali  primo  inti orsum  ante  abire,  quam  musculum  abdominis 
rectum  versus  ascenderet.  Quodsi  ergo  talis  varietas  aliquando  in  hernia 

*)  Tab.  XIV.  d. 

crurali  incideret,  arteria  liaud  amplius  latus  colli  sacci  hernialis  externum, 
sed  pone  illud , posteaque  latus  colli  internum  transiret. 

Ejusmodi  hujus  arteriae  deviationem  semel  tantum  in  cadavere  foe- 
mineo,  in  masculino  autem  nunquam  observavi. 

Arteriae  nonnullae  cum  quoad  originem  non  solum,  sed  etiam  quoad 
ulteriorem  decursum  suum  aberrent,  quilibet  notabilis  arteriae  ramus,  in 
regionum  inguinalium  vicinia  reperiundus,  aliquam  saltim  chirurgi  atten- 
tionem sibi  exposcit  Varias  inter  a vero  cursu  deviationes,  quas  notavi, 
maxime  memorabilem,  rarumque  arteria  obturatoria  exhibuit,  quam  in 
cadavere  foemineo,  duabas  herniis  cruralibus  affecto,  mense  Martio  1796. 
observavi.  Quae  crurales  herniae  solitam  originem  , solitumque  situm 
prope  vasa  cruralia  introrsum  obtinebant ; arteria  epigastrica  inferior  et 
arteria  dextri  inguinis  obturatoria  communem  sub  ligamento  inguinali  ex- 
terno originem  ex  arteria  crurali  ducebant,  mox  tamen  a se  invicem  dis- 
cedentes : nempe  arteria  epigastrica  inferior  in  latere  colli  sacci  hernialis 
solita  via  ascendebat,  et  arteria  obturatoria,  notabiles  nempe  ambages 
emetiens  per  transversum  super  fortiores  ligamenti  inguinalis  interni  fas- 
ciculos introrsum  decurrebat,  atque  circumflexa  parietem  colli  sacci  her- 
nialis anticum  et  latus  ejus  internum  amplectebatur,  unde  post  ramum 
ossis  pubis  horizontalem  directione  obliqua  extrorsum  foramen  obturato- 
rium versus  descendebat. 

Sequelae  pressione  sacci  hernialis  in  vasis  cruralibus  et 

nervo  crurali  oriundae. 

Vasa  cruralia,  nervusque  cruralis,  multaque  alia  vasa  lymphatica 
quum  per  lacunam  externam  non  minus,  quam  internam,  transeant,  ea 
continuo  vehementi  sacci  hernialis  pressioni  esse  exposita,  consequitur: 
unde  sanguinis,  lympliaeque  refluxus,  atque  nervorum  actio  maxime 

ad- 

adgravanttir , nec  non  partium  scnsibilitas  tollitur,  et  oedema  extremitatis 
inferioris  producitur.  Omentum  in  saccum  liernialem  delapsum  veliemen- 
tiorem  ipsis  intestinis  prolapsis  pressionem  efficit. 

In  herniis  jreponendis  pressio  ita  dirigatur,  necessum  est,  ut  situi  sacci 
hernialis  et  flexioni  ejus  rectangulari  sit  conveniens;  in  herniis  cruralibus 
exiguis  a parte  antica  retrorsum,  sursumque  pressio  dirigenda  est:  in 
majoribus  vero  ejusmodi  herniis  pressio  a parte  antica  retrorsum  eo  us- 
que instituta  videtur  aptissima,  donec  sacci  hernialis  corpus  maximam 
partem  evacuatum  fuerit ; quo  facto  hernia  in  modum  exiguae  herniae 
cruralis  tractatur. 

Duobus  locis  hernia  cruralis  perfecta  incarcerari  potest,  scilicet  ad 
lacunam  externam,  sive  ad  internam.  Atqui  lacunam  externam,  quam 
profundius  fasciae  latae  stratum  efformat,  interdum  incarcerationi  ansam  prae- 
bere, ab  antiquioribus  chirurgis  jam  observatum  fuit,  scilicet  bene  anim- 
advertentibus , incarcerationem  incisionibus  in  fasciam  latam  factis  cessare. 
Quarum  incisionutn  felicem  successum  a firma  fasciae  latae  cum  liga- 
mento Pou partii  coliaesione,  atque  inde  orta  majore  ejus  tensione  deri- 
vabant : hisce  nempe  incisionibus  illius  ligamenti  tensionem,  atque  ita 

incarcerationem  quoque  tolli  asserebant. 

Extremum  incarcerationis  tollendae  remedium  incisio  est : quodsi  in- 
carcerationis  causa  in  lacuna  interna  reposita  fuerit,  ligamentum  inguinale 
externum  una  cum  lacuna  externa  incidendum  est;  contra  vero  si  sola 
lacuna  externa  incarcerationis  causam  contineat,  sola  quoque  incidenda 
erit. 

* , • \ 

Hernia  cruralis  aeque,  ac  hernia  inguinalis  interna,  in  plano  ingui- 
num triangulari  oritur;  haec  scilicet  ad  angulum  hujus  plani  internum, 
illa  vero  ad  angulum  externum  prodit.  Quare  arteria  epigastrica  inferior 
pariter,  praesente  sive  hoc,  sive  altero  herniae  genere,  ad  latus  colli  sacci 

hernialis  externum  sita  est,  eo  tamen  discrimine  intercedente,  ut  herniae 
cruralis  collum  hernia  inguinali  interna  vicinius  huic  arteriae  sit  positum. 

Sectio  per  lacunam  externam  sectione  per  ligamentum  inguinale  mi- 
nus periculi  affert ; nec  aeque  in  sexu  sequiori , ac  in  masculo  , est  peri- 
culosa. Ligamentum  inguinale  externum  , ac  fibrae  ligamenti  inguinalis 
interni  firmiores,  in  utroque  sexu  marginem  lacunae  anticum  efficientes, 
parieti  antico  colli  sacci  hernialis , arcus  instar,  incumbunt;  in  sexu  se- 
quiori per  medium  hujus  arcus,  recta  ferme  sursum,  sed  paulisper  obli- 
que introrsum,  fiat  sectio.  Qua  sectione  arteria  epigastrica  inferior,  sive 
ad  latus  colli  sacci  hernialis  externum , sive  ad  internum  fuerit  collocata, 
laedi  nullatenus  potest. 

Ejusmodi  sectio  oblique  introrsum  ascendens  in  sexu  masculo,  prop- 
ter  situm  funiculi  spermatici  viciniorem,  locum  non  habet:  propterea,  ne 
funiculus  spermaticus,  imprimis  vero  arteria  spermatica  interna  laedatur, 
ligamenti  inguinalis  arcus  ad  internam  lacunae  extremitatem  ex  trans- 
verso introrsum,  symphysin  ossium  pubis  versus,  incidendus  venit. 

Atqui  sectionem,  minus  oblique  introrsum  ascendentem,  eamque  per 
utriusque  ligamenti  inguinalis  arcum  factam , in  foeminis  ex  hernia  cru- 
rali laborantibus,  contra  vero  in  viris,  eadem  affectis,  incisionem  horizon- 
talem introrsum  directam  maxime  esse  securam , meis  evictum  est  disqui- 
sitionibus. 

Quodsi  supra  memoratae  arteriae  epigastricae  inferioris,  et  arteriae 
obturatoriae  a cursu  suo  consueto  deviationes  contingunt , in  foeminis 
hernia  crurali  affectis  arteriae  obturatoriae,  in  viris  autem  arteriae  utrius- 
que laesio  evitari  haud  poterit. 

Verum  utriusque  hujus  arteriae  a cursu  consueto  deviationes  quum 
in  sequiore  solummodo  sexu  , quantum  equidem  sciam , sint  obviae,  haud 
erit  profecto,  cur  ejusmodi  laesionem  in  masculis,  ex  hernia  crurali  labo- 
rantibus, timeamus. 

Nullum  hucusque  signum  innotuit,  quo  'insolitae  ejusmodi  arte- 
riae deviationes  possint  cognosci ; quare  chirurgus  in  quavis  herniotomia 
de  auxilio  prospicere  debet,  siqua  forte  hujuscemodi  laesio  occurrat.  Ar- 
teriam autem  esse  laesam,  in  plurimis  operationibus  chirurgicis  sanguinis 
profluentis  ratio  docet : verum  laesione  arteriarum  sub  herniotomia  con- 
tingente', singulariter  accidit,  ut  sanguis  haud  omnino  quidem  per  vulnus 
effluat,  sed  in  abdominis  cavo  potius  accumuletur;  quare  hoc  in  casu  ar- 
teriarum laesio  haud  prius  percipitur,  quam  cum  lethalis  haemorrhagiae 
sequelae  praesto  sint,  atque  auxilium  quodvis  justo  tardius  administretur. 

Incisione  igitur  inguinalium  sive  annulorum,  sive  ligamentorum  a 
chirurgo  facta,  herniaque  reposita,  proximum  est  atque  maxime  necessa- 
rium, ut  semet  reddere  certiorem  studeat,  arteria  ulla  utrum  sit  laesa, 
nec  ne?  Quod  ut  rite  examinetur,  sequentis  methodi  suasor  sim:  scilicet 
ut  arteriae  sub  herniotomia  laesae  investigentur,  angustum  quoddam  in- 
strumentum, *)  cochlearis  instar  efformatum,  usui  esse  potest,  quod  ad 
manubrium  multo  angustius  concavitatem  cochlearis  leviusculam  versus 
sub  angulo  obtuso  est  lefiexum.  Quae  flexura  cochleari  commodius  et 
introducendo,  et  adplicando  servit:  nempe  verum  cochlear  juxta  incisio- 
nis directionem  per  ligamenta  inguinalia,  annulosque  inguinales  ita  intro- 
mittendum est,  ut  alter  illius  margo  praecedat,  alteraque  superficies  dex- 
trum , altera  sinistrum  latus  respiciat.  Quo  facto,  latiore  cochlearis  parte 
ex  integro  intromissa,  hoc  ipsum  ita  circumagatur,  ut  concavitas  ejus 
antrorsum,  convexitas  autem  retrorsum  abdominis  cavum  versus  spectet, 
atque  obtusus  cochlearis  apex  ultra  incisionis  terminum  pertingat:  prae- 
tereaque  cochlearis  margines  ad  superficiem  labiorum  vulneris  posticam 
leniter  adigantur.  Atque  tali  ratione  Itesae  arteriae  orificium  cochlearis 
concavitatem  versus  dirigetur,  neque  sanguis  amplius  in  cavo  abdominis 

“ *>”  " -Si  « ’ ' • 

*)  Quale  sit  instrumentum,  infra  describetur,  et  figuris  aeri  incisis  explicabitur. 

cumulari  poterit,  sed  per  vulnus  super  cochlear  profluere  cogetur.  Ita- 
que fiet,  ut,  quonam  ex  vulneris  labio  sanguinis  impetus  contingat,  faci- 
lius simul  dignoscatur,  Qui , in  hernia  foeminae  crurali  ab  externo  labii 
vulneris  latere  proruens , arteriam  obturatoriam  esse  laesam  indicio  est ; 
contra  vero,  sectione  per  ligamenta  inguinalia,  nec  tamen,  in  medio  arcus 
illorum  facta,  sed  potius  extrorsum  inchoata,  eaque  plus  justo  recta  sur- 
sum producta , arteriam  epigastricam  inferiorem  esse  laesam,  sanguinis  ex 
angulo  incisionis  profluxus  indicat.  — ■ Porro  in  crurali  maris  hernia  san- 
guis, ex  labio  vulneris  superiore  irruens  arteriae  obturatoriae,  idem  vero 
ex  labio  vulneris  inferiore  progrediens  arteriae  epigastricae  inferioris  lae- 
sionem commonstrat.  Quo  in  casu  arteria  obturatoria'  parietem  colli  sacci 
hernalis  anteriorem  inter  et  ligamenta  inguinalia,  epigastrica  inferior  ra- 
mum ossis  pubis  horizontalem  inter  et  parietem  colli  sacci  liernialis  poste- 
riorem sita  est,  ac  utraque  comprimitur  facillime. 

Disquisitionum  circa  hernias  inguinales  internas,  exter- 

nasque  supplementum. 

Meis  circa  hernias  disquisitionibus  ad  finem  jam  perductis,  tres  her- 
nias inguinales  internas,  duasque  internas  scrotales  perfectas,  quibus  trium 
virorum,  aetate  provectorum,  cadavera  erant  affecta,  examinandf  raris- 
sima sese  obtulit  occasio.  Ac  hernias  quidem  inguinales  in  sinistra,  scro- 
tales autem  in  dextra  inguinum  regione  inveni.  Duae  ex  herniis  ingui- 
nalibus ventrale  ostium  annulare , ac  altera  quidem  altera  angustius , 
habebant,  perque  annulum  minorem  omentum,  cum  sacco  herniali  jam 
concretum,  prociderat;  hernia  inguinalis  tertia  et  utraque  scrotalis  annu- 
lare ostium  ventrale  habebant  nullum , immo  hoc  ipsum , sacco  herniali 
evacuato,  oblongam,  ac  ex  obliquo  jacentem  rimam  exhibebat , cujus  ex- 
tremitas externa  interna  latior  reperiebatur,  interna  contra  altius  externa 
descendebat.  Quod  ostium  ventrale  oblongum  maximam  plani  inguinum 

triangularis  partem  occupabat,  extremitate  ejus  externa  arteriae  epigastri- 
cae inferiori  adclinata. 

Quod  quidem  unum  ex  tribus  hisce  cadaveribus  attinet,  in  cujus  sini- 
stro latere  hernia  inguinalis  interna,  exiguo  ostio  ventrali,  eodemque  an- 
nulari progressa,  in  dextro  autem  hernia  scrotalis  interna  magno,  oblon- 
goque  ostio  ventrali  praedita  inveniebatur  :”Q,  tam  ligamentum  arteriae 
umbilicalis,  quam  multo  etiam  potius  alterum  quoddam  accessorium  in 
causa  erat,  cur  utraque  hernia  oriretur.  Quippe  ligamentum  arteriae  um- 
bilicalis , uti  consuevit , in  latere  ostii  ventralis  interno  super  musculum 
abdominis  rectum,  sat  amplum  quidem  ascendebat,  verum  enim  vero  pe- 
ritonaeum supra  fundum  vesicae  urinariae  satis  magnam  duplicaturam 
semilunarem,  (alterum  ligamentum)  efformabat,  cujus  ambo  cornua,  dex- 
trum nimirum  et  ministrum  utrinque  super  ligamentum  arteriae  umbilicalis 
dextrum  et  sinistrum  extrorsum  decurrentia  cum  hocce  ligamento  decus- 
sabantur; quo  facto  cornu  quod  vis  pone  arteriam  epigastricam  inferiorem 
prope  ostium  ventrale  sursum  et  extrorsum  ferebatur,  tandemque  sublime 
disparebat.  Fossa  autem  processus  peritonaei  vaginalis  ad  utrumque  an- 
nulum  inguinalem  posticum  satis  adhuc  ampla  inveniebatur. 

Praedicta  ambo  ligamenta  in  plano  inguinum  triangulari  efformabant 
cavitatem,  ad  ostium  herniae  internae  ventrale  a fundo  satis  profundo  du- 
centem. 

Ex  forma  ostii  ventralis  variante  sacci  hernialis  tumorem  ante  annu- 
lum  inguinalem  anticum  tum  demum  rotundum  esse  appariturum,  satis 
liquet,  si  quippe  ostium  herniae  internae  ventrale  fuerit  annulare;  contra 
vero  illo  oblongo  rimam  obliquam  exhibente,  saccus  hernialis  obliquum 
tumorem  eundem  in  modum  efficit,  ac  hernia  externa,  cujus  breve  col- 
lum est,  consuevit. 

*)  Tab.  XV.  a.  a. 

Herniam  internam  inter  atque  externam,  eamque  brevi  collo  instruc- 
tam, cum  frequenter  magna  intercedat  similitudo,  consequens  est,  forma 
tumoris  , directioneque  liaud  semper-  signum  diagnosticum  securum  ex- 
hiberi. Quo  in  casu  liernise  genus  solo  funiculi  spermatici  situ  erui 
potest. 

Quare,  hernia  interna  inguinali  et  scrotali  praesente,  si  forte  neque 
ad  externum,  neque  anterius  corporis  sacci  liernialis  latus  ad  funis  sperma- 
ticus reperiatur,  idem  a testiculis  superiora  versus  usque  ad  annulum  in- 
guinalem anteriorem  prosequendus  veniet ; quo  quidem  in  loco  annulum 
spermaticum  ad  latus  sacci  liernialis  externum  continuo  indagabis.  Verum 
in  foemineo  sexu  hoc  quoque  signum  deesse,  suopte  liquet. 

Sed  neque  discriminis  inter  utramque  hanc  herniam  haud  semper 
cognoscendi  difficultas  sub  ipsa  operatione  quidquam  periculi  gignit. 
Namque  in  hernia  externa  collo  brevi  praedita  sectio  per  annulum  ingui- 
nalem eodem  medo,  ac  in  hernia  inguinali  interna,  dirigenda  est. 

Ex  multiplicibus  ergo  et  frequenter  reiteratis  observationibus,  quas 
circa  hernias  inguinales  institui,  duplex  et  herniarum  externarum,  et  in- 
ternarum herniarum  inguinalium  genus  dari,  luculentissime  apparet. 

Herniae  nempe  inguinales  externse  colli  sacci  liernialis  longitudine 
distinguuntur 

a)  in  herniam  inguinalem  externam  , cujus  collum  longum  , iti- 

demque 

b)  in  externam,  cujus  breve  collum  est:  htec  quidem  species  illa, 

cui  longum  est  collum,  frequentior  reperitur. 

Hernia  utraque  inguinalis  interna,  altera  quidem  ab  altera  et  forma 
ostii  ventralis  colli  sui  sacci  liernialis  et  magnitudine  distinguitur.  Atqui 
ostium  ventrale 

a)  vel  annulare  est  et  exiguum,  vel 

b)  rimam  sat  magnam  et  oblongo- rotundam  effingit,  planum  in- 
guinum triangulare  fere  integrum  occupantem. 

Herniae  inguinales  internae,  quibus  magnum  est  ostium  ventrale  et 
oblongo  - rotundum,  frequentiores  illis,  quae  ostium  habent  annulare,  lier- 
nise  externae  inguinali,  brevi  collo  instructae,  sunt  simillimae, 


A cl  d i t a m e n t u m. 


Quam  diu  herniotomiam  ex  veterum  chirurgorum  praeceptis  peragere 
recentiores  perrexerint,  tam  diu  haemorrhagiarum,  incisis  scilicet  annulis 
et  ligamentis  inguinalibus,  emergentium  pericula  haud  omnino  evitari 
poterunt. 

Equidem  meis  de  herniarum  inguinalium  et  cruralium  ortu  et  pro- 
gressu disquisitionibus  me  effecisse  puto,  ut  quilibet  sibi  arteriae  epiga- 
stricae inferioris  decursum,  sub  quavis  herniarum  quatuor  inguinalium  specie 
non  minus,  quam  cruralium  genere  clare  imaginari  possit,  cum  eum  et 
accurate  descripserim  et  iconibus  expresserim.  Cujus  pro  situ  arteriae  sec- 
tionis quoque  directionem  per  annulos  et  ligamenta  inguinalia  exacte  in- 
dicavi* Quisquis  autem  hoc  consilii  exsecutus  rite  fuerit,  hujus  arteriae 
laesionem  usquam  porro  accidere,  licet  casu  circa  herniae  genus  determi- 
nandum maxime  dubio,  vix,  ac  ne  vix  quidem  experietur. 

F,x  praedictis  ergo  consequeretur,  non  esse,  cur  chirurgus  laesionem 
hujus  arteriae  timeret,  ideoque  quodvis  instrumentum,  liaemorrhagiis  inde 
oriundis  dicatum  sistendis,  statiin  superfluum  haberi;  ast  plurimas 
ramificationum  arteriacum  varietates  et  deviationes  contingere  , in  com- 
perto est:  neque  enim  quilibet  ramus  uno  eodemque  sui  trunci  loco, 
neque  etiam  quilibet  uno  eodemque  trunco  oritur.  Atqui  hujuscemodi 
abnormitates  varietatem  -quoque  decursus  rami  arterialis  necessario 

pro- 

progignunt,  quae  quidem  ex  prioris  speciei  deviationibus  haud  absolute 
consequitur.  Quippe  liae  aberrationis  specie  contingente  solummodo  di- 
stantiae gradus  observandus  venit,  quam  quisque  ramus  arterialis,  aber- 
rans a vero  loco,  a normali  origine  sumserit.  Distantiae  autem  gradus  vel 
exiguus,  vel  magnus  habetur.  Hic  quidem  raro,  ille  vero  frequentius 
circa  arteriam  epigastricam  inferiorem  accidit.  Quae  demum  arteria  minori 
deviationis  gradu  curso  consueto  haud  arcetur,  majori  vero  gradu,  ( v.  g. 
si  uno  pollice  aberraverit,)  in  diversam  penitus  a suo  decursu  directionem 
deturbatur. 

Rami  arteriosi,  qui  in  herniarum  inguinalium  et  cruralium  vicinia 
dispositi  inveniuntur,  singuli  ex  arteriae  cruralis,  per  regionem  inguinalem 
internam  abeuntis,  parte  nascuntur.  Atque  hae  arteriae  tales  sunt:  arteria 
epigastrica  inferior;  arteria  obturatoria,  et  arteria  circumflexa  ilei. 

Arteria  epigastrica  inferior , ut  maxime  fieri  solet , ex  arteria  crurali , 
saepe  etiam  ex  obturatoria  forte  ex  crurali  prodeunte , nascitur  #). 
Quae  ex  obturatoria  ab  ■ arteria  crurali  solito  forte  remotius  orta, 
primo  ramum  ossis  pubis  horizontalem  inter  et  peritonaeum  intror- 
sum abit,  ac  vel  in  plano  inguinum  triangulari,  vel  ad  internum  anguli 
ejusdem  interni  latus  sursum  flectitur,  scilicet  musculos  abdominis  versus 
continuanda. 

Arteria  obturatoria  plerumque  ex  arteria  hypogastrica,  saepe  etiam  ex 
crurali,  vel  sola,  vel  una  cum  arteria  epigastrica  inferiore  nasci  solet  **). 
Quo  casu  eveniente  ex  obliquo  sursum,  introrsumque  sub  ligamentis  in- 
guinalibus ascendens,  ligamentum  inguinale  internum  inter  et  peritonaeum 
per  transversum  decurrit,  atque  prope  internam  extremitatem  lacunae  in- 
ternae pro  vasis  cruralibus  angustiorem  deorsum,  extrorsumque  reflexa  in 

S neueste  anatomisch  - pathologisrhe  Untersuclmngen  fiber  den  Ursprung  und  das  Forl- 
schreiten  der  Leisten*  und  Sclienkelbrdche.  p.  16, 

**)  Cfr.  p.  52, 

posteriori  rami  ossis  pubis  horizontalis  superficie  ad  foramen  tendit  obtu- 
ratorium. 

Denique  arteria  ossis  ilei  circumflexa,  ab  externo  arteriae  cruralis  la- 
tere originem  ducens,  oblique  sursum  extrorsumque  labium  cristae  ossis 
coxarum  internum  versus  ascendit.  Cujus  quidem  arteriae  maxima  ex 
parte  musculi  iliaci  interni  aponevrosi  obtectae  deviationum,  quae  sive 
cum  herniis  inguinalibus,  vel  cum  crurali  hernia  fuerint  complicatae,  ne- 
que circa  originem,  neque  circa  ejus  decursum  hucusque  ulla  existit  ob- 
servatio. 

Silentio  tandem  alias  transeo  arterias,  quarum  ramificationes  in  regione 
inguinali  externa  solummodo  habentur;  quippe  earum  laesiones  et  facile 
cognoscuntur,  et  orti  inde  sanguinis  fluxus  facile  comprimuntur. 

Arteriarum  ab  ortu  suo  et  decursu  deviationes  in  naturales  divido  et 
in  praeternaturales.  Ac  naturales  appello  illas,  quae  a prima  conforma- 
tione ortae  usque  permanent,  et,  hernia  licet  nondum  accesserit,  tamen 
observantur.  Cujus  rei  in  exemplum  arteriae  epigastricae  inferioris  et  ob- 
turatoriae deviationes  supra  descriptas  revoco  in  memoriam. 

Deviationes  autem  illas  praeternaturales  voco,  ubi  arteriae  justo  loco 
ortae  et  naturaliter  decurrentes  collo  sacci  liernialis  accedentis  herniae  a 
legitimo  decursu  suo  deturbantur.  Luculentissimum  hujuscemodi  devia- 
tionum exemplum  hernia  inguinalis  externa,  eademque  brevi  collo  praedita 
exhibet;  cjua  quidem  praesente  arteria  epigastrica  inferior  una  cum  annulo 
inguinali  postico  faltera  alterum  semper  comitante,)  ad  angulum  plani  in- 
guinum triangularis  internum  usque  detrahitur.  Atque  ejusmodi  abnor- 
mitates, ignota  adhuc  vera  herniarum  inguinalium  origine,  pro  naturali- 
bus haud  ita  longo  ante  tempore  sunt  habitae. 

Omnes  arteriae  deviationes  usque  huc  sub  herniarum  occursu  a me 
observatae,  ad  herniam  utramque  inguinalem  internam  et  herniam  scrota- 

lem  pertinebant;  eaeque  frequentius  in  foeininis  contingere,  quam  in  ma- 
ribus, videntur. 

Arteria  epigastrica  naturaliter  devians  in  herniis  inguinalibus  internis, 
annulo  inguinali , sicuti  suasor  sum  , recta  sursum  inciso  laedi  nullatenus 
potest:  siquis  vero  ex  chirurgorum  veterum  consilio  annulum  inguinalem 
oblique  sursum  introrsumque  incidere  voluerit,  illius  laesionem  haud  po- 
terit evitare.  Pariter  quoque,  cultrum  herniotomum  in  hernia  inguinali 
externa  brevi  collo  praedita,  per  utrumque  annulum  inguinalem  (alter 
enim  post  alterum  hoc  in  casu  positus  est,J  directione  eadem  ducturus, 
ejusdem  arteriae  laesionem  haud  effugeret. 

Arteria  epigastrica  inferior  absque  (sive  naturali,  sive  praeternaturall) 
deviatione  in  hernia  inguinali  interna,  cui  ostium  ventrale  magnum  est, 
laeditur,  ubi  ex  veterum  chirurgorum  consilio  annulus  inguinalis  anterior 
oblique  extrorsum  sursumque  incisus  fuerit,  Ac  demum  eadem  arteria 
in  foeminis  ex  hernia  crurali  laborantibus  violari  potest,  cum  ligamenta 
inguinalia,  in  arcum  extensa,  haud  praecise  in  medio  illius  arcus,  sed 
justo  propius  ad  externam  ejus  extremitatem,  nimisque  recta  sursum,  sive 
etiam  potius  extrorsum  inciduntur. 

Arteria  obturatoria,  deviatione- naturali  accedente,  tam  in  foeminis, 
quam  in  maribus  hernia  crurali  affectis,  super  parietem  anticum  extrin- 
secus introrsum  decurrit  , atque  a latere-  colli  sacci  liernialis  altero 
superne  descendit.  Quae  arteria  ligamentis  inguinalibus  incisis,  ac  vero  in 
hernia  crurali  foeminarum  ad  parietem  anticum,  in  hernia  autem  marium 
ad  latus  colli  sacci  liernialis  internum,  necessario  violatur. 

In  hernia  marium  crurali  praeter  arteriae  obturatoriae  deviationem  al- 
tera quoque  naturalis,  arteriae  scilicet  epigastricae  inferioris,  contingere 
potest;  forte  etiam  fit,  ut  utriusque  generis  simul  adsint  alienationes. 
Quodsff arteria  epigastrica  inferior  naturaliter  devians,  in  herniis  inguina- 

8 * 

libus  internis  ad  latus  colli  sacci  liernialis  internum  a parte  infera  sursum 
ascenderit,  in  hernia  quoque  crurali  ad  latus  colli  ejus  sacci  liernialis  in- 

l _ - ' 

ternum  eadem  directione  ascendat,  necessum  est.  Atqui  cum  in  liernia 
virorum  crurali  ambo  ligamenta  inguinalia  ad  extremitatem  lacunae  pro 
vasis  cruralibus  internam  linea  horizontali  extrinsecus  introrsum  incidenda 
veniant,  huic  quoque  arteriae  parceri  haud  poterit. 

Ex  praemissis  ergo  consequitur,  arteriae  alicujus,  partim  proeternatu- 
raliter,  partim  etiam  naturaliter  divergentis,  laesionem  posse  evitari,  cum 
incisio  annulorum  ligamentorumque  inguinalium  eadem,  quam  indicavi, 
directione  fuerit  peracta  : pariter  quoque  unius  alteriusve  arteriae,  natu- 
raliter deviantis,  laesionem  ex  altera  parte  vitari  nequidquam  posse,  evi- 
dens est. 

Haemorrhagia  autem  ex  arteria,  sub  herniae  operatione  laesa,  contin- 
gens cum  raro  in  principio,  sed  justo  semper  serius  animadvertatur,  chi- 
rurgus peracta  statim  herniotomia , utrum  arteriarum  aliqua  memorata- 
rum laesa  sit,  nec  ne?  ut  semet  reddat  certiorem,  opus  habet.  Ac  casu 
quidem  priore  confestim  arteriam  laesam  comprimat,  necessum  est. 

Sequens  instrumentum  ut  consilio  satis  utrique  faciat,  efficere  adla- 
boravi. 

Instrumenti,  — ■ arteriae  compressoris  nomine  — descriptio. 

Instrumentum  liocce  duabus  constat  partibus ; parte  scilicet  cochleariformi, 
et  manubrio:  ac  pars  quidem  cochleariformis  hcemorrliagiis  detegendis,  ma- 
nubrium vero  comprimendae  arteriae  forsan  laesae  inservit.  Ambae  partes 
chalybe  confectae  sunt,  atque  inter  sese  articulatione  junctae,  cujus  ope 
instrumentum  praedictum  et  extendi  potest  et  reflecti. 

I.  Pars  cochleariformis  *)  ipso  consistit  cochleari  et  capulo 
Partis  cochleariformis  latus  manubrio  oppositum  vocatur  internum, 

Fig.  3.  d.  e,  f. 


*)  Fig,  i.  a,  e.  Fig.  2.  a.  b.  - **)  Fig.  3,  a.  b. 

Capulus  integer  duos  pollices  longitudine,  ad  articulationem  usque 
quatuor  lineas  latitudine,  unam  autem  lineam  et  dimidiam  crassitie  ex- 
sequat.  Maxima  capuli  pars  a cochleari  articulationem  versus  per  unius 
pollicis  et  dimidii  longitudinem  recta  excurrit,  reliqua  vero  portio  polli- 
cem dimidium  longa  latus  internum  versus  in  angulum  obtusum  flecti- 
tur *) ; atque  in  extremitate  liujus  portionis  pars  articulationis  mascula 
reperitur.  Ac  in  latere  capuli  interno  fenestra  occurit  aperta,  ultra  qua- 
tuor lineas  longa,  unamque  et  dimidiam  lineam  lata  **) , eaque  in  latere 
capuli  externo  elatere  accommodato  occlusa : quae  quidem  fenestra  a coch- 
leari tribus  fere  lineis  distet,  necesse  est. 

Cum  capulo  cochlea  mascula  unum  pollicem  longa  conjungitur  ***)> 
cujus  extremitas  quadrangularis  oblonga,  fenestrae  caecae  accomodata,  dimi- 
diam illius  longitudinem  occupat,  ut  et  verticalis  et  horizontalis  cochleae 
directio  haberi  possit.  Atque  utroque  in  situ  cochlea  fenestrae  coecse  ela- 
tere retinetur.  Quae  cochlea  ut  ne  antrorsum,  sed  retrorsum  articulatio- 
nem versus  reclinari  possit,  extremitas  ejus  quadrangularis  sub  situ  erecto 
dimidiam  partem  fenestrae  anteriorem,  dimidia  ejus  parte  posteriore  vacua 
relicta,  occupet,  necessum  est. 

Cochleae  mari  aptatur  fcemina,  aurichalco  confecta****),  quae,  ubi  in- 
strumento, qua  arteriae  compressore  uti  volueris,  necessaria  est.  Quae  ut 
in  cochlea  mare  cursum  celeriorem  conficiat , de  quinque  huic  lielicibu? 
prospicitur.  Verum  licet  liaec  cochlea  celerrimum  motum  progressivum 
admittat;  levi  tamen  obstante  impedimento  facillime  quoque  retrogradi- 
tur; quod  autem  evitari  facile  potest,  si  scilicet  planam  corporis  cochleae 
foeminae  extremitatem,  et  latus  fenestrae  quadrangularis  oblongae  externum 
manubrii  quodammodo  aspera  reddi  curaveris.  Utrum  vero  asperae 
superficies,  sanguine  aliisque  humoribus  inter  se  admissis,  motum  tamen 

*)  Fig.  5.  **)  Fig.  2,  i.  Fig.  3,  k,  ***)  Fig,  3.  Ii,  i.  Fig.  2.  e.  ****)  Fig.  7. 

regressivum  impediturae  sint,  haud  certo  constat:  nempe  maxime  circa 
cochleae  firmum  situm  securi  erimus,  si  per  cochleae  foeminse  corpus  coch- 
lea adhuc  minor  mascula  quaedam , uno  quidem  helice  instructa  trans- 
versim  usque  in  marem  cochleam  majorem  penetret  *). 

Aegro,  in  quo  lierniotomia  instituenda  venit,  praepingui,  cochlea  ca- 
puli mas  uno  pollice  longior  forte  praestet. 

Ex  capulo  cochlear  immediate  continuatur,  unumque  pollicem  longum 
post  suum  apicem  obtusum  quatuor  linearum  latitudinem  attingit.  Cujus 
latitudo  retrorsum  sensim , sensimque  augmentatur  eo  usque , dum  exigua 
a capulo  distantia  octo  lineas  latum  evaserit.  Latus  cochlearis  internum 
haud  profunde  cavatum ; ejusque  margines  rotundati  latere  capuli  inter- 
no **)  paulo  magis  prominere  debent.  Foramina  duo  post  cochlearis  api- 
cem ***)  jam  superflua,  duabus  ligaturis  trajiciendis  fuere  destinata,  qui- 
bus linamentum  cum  cochleari  tum  temporis  conjungeretur,  ubi  usus  in- 
strumenti, qua  arteriae  compressoris,  esset  futurus.  Verum  enim  vero  in- 
strumentum applicaturus,  linamentum  cochlearis  per  annulum  inguinalem 
anticum  immissioni  quam  maxime  obstare,  intellexi. 

II.  Manubrium  '****)  integrum  tres  pollices  duasque  lineas  longum 

✓ 

rectum  procurrit.  Cujus  latus  partem  eoclileariformen  respiciens  internum 
est.  Alterum  ejus  latus  quadratum  exhibet  oblongum,  lineas  tredecim 
longum  et  plus  decem  lineas  laturrr;  quatuor  angulos  versus  foraminibus 
quatuor  perforatur.  In  latere  quadrati  interno  splenium  *****),  cui 
quatuor  assuta  sunt  fila,  firmatur;  quae  per  foramina  quatuor  traducta 
super  latus  quadrati  externum  in  nodum  colliguntur. 

Angustior  manubrii  pars  indirecte  a parte  quadrangulari  procedit, 
eademque  quatuor  lineas  lata  est.  Quae  fenestra  ******)  quadrangulari 

*)  Fig.  8.  **)  Fig.  5.  ***)  Fig.  3,  ****)  Fig.  4.  6. 

*****;  Fig.  <j.  ******)  j?jg(  4.  f. 

quinque  lineas  longa,  duasque  lata,  quaeque  a parte  manubrii  quadran- 
gulari duabus  lineis  et  dimidia  esse  remota  debet,  perforatur.  Hanc  per 
fenestram  cochlea  partis  cochleariformis  mascula  verticaliter  erecta,  instru- 
mento inflexo,  transit. 

In  altera  manubrii  extremitate  partem  articulationis  #)  fcemineam  re- 
perire  est,  cui  portio  ejusdem  mascula  partis  cochleariformis  adaptata  cer- 
nitur 

Pars  manubrii  angustior  ad  articulationem  unam  lineam  cum  dimidia 
crassa,  inde  ad  quadratum  usque  s<^psim  crassitie  decrescens,  circa  hoc 
unius  linese,  ac  tandem  dimidite  solummodo  crassitudinem  nanciscitur. 

Utraque  instrumenti  pars  ab  altera  et  abduci  et  ad  alteram  adduci 
potest.  Manubrium  eo  tantum  usque  extendi  potest,  donec  cum  minori 
portione  partis  cochleariformis  inflexa  ***)  lineam  rectam  constituat.  At- 
que hoc  situ  pars  cochleariformis  et  optime  immittitur  et  applicatur. 

Instrumenti  aSplicatio. 

Usus  instrumenti  primarius  iste  scopus  est,  ut  certiores  reddamur, 
utrum  incisis  annulis,  vel  ligamentis  inguinalibus  haemorrhagia  nata  sit, 
nec  ne?  Atque  hunc  in  finem  instrumentum  extenditur  et  cochlea  mas 
partis  cochleariformis  reclinatur  ****).  Dein  praecautionis  ergo  linteum 
compressum  lateri  partis  manubrii  quadrangularis  interno  ex  tempore  alli- 
gatur. Cochlear  ut  calefiat,  oleoque  inungatur,  providendum.  Tandem, 
sive  intestinum,  sive  omentum  prolapsum,  neque  tamen  cum  sacco  lier- 
niali  firmiter  concretum  fuerit,  prseprimis  utrumvis  erit  reponendum.  Pri- 
mum vero  omnium  cochlea  fcemina  in  promtu  habeatur,  cui  cochlea  mi- 
nor mascula  tam  profunde  jam  sit  immissa,  ut  exigua  rotatione  iterata 
cochleam  majorem  masculam  confestim  adprehendat. 

>:)  Fig,  4.  d.  d.  **)  Fig,  3.  g,  ***)  Fig.  !•  d.  e.  ****.)  Fig.  i. 

Quo  facto  instrumenti  manubrium  pollice,  digitoque  medio  ita 
capiatur  , ut  splenium  volae  manus  , digitique  indicis  extensi  apex 
exiguae  capuli  inflexae  parti  *)  imposita  habeantur.  Cochlear  vero  per 
annulum  inguinalem  incisum  (si  hernia  fuerit  inguinalis,  vel  scrotalis,)  ad 
parietem  sacci  hernialis  posteriorem  ka  introducatur,  ut  superficies  illius 
externa  convexa  abdominis  cavum,  interna  vero  eademque  excavata 
musculos  abdominis  respiciat.  Quaenam  cochlearis  directio  sit  servanda,  * 
ab  incisionis  directione  pendet : quippe  longus  cochlearis  diameter  sectio- 
nis directioni  semper  sit  parallelus,  necessum  est.  Ac  pro  meo  quidem 
consilio,  arteriarum  decursui  maxime  respondente,  annulus  inguinalis  in 
utraque  hernia  inguinali  interna  non  minus , quam  in  hernia  inguinali 
externa  brevi  collo  instructa  recta  sursum  incidendus  venit:  quare  coch- 
lear quoque  his  in  herniis  recta  sursum  tenetur.  Siquis  autem  ex  vete- 
rum chirurgorum  consilio  cultrum  vel  introrsum  sursumque,  vel  oblique  * 
extrorsum  ac  sursum  ducere  maluerit  , tum  quoque  cochlear  eadem 
via  directum  tales  herniarum  operationes,  quae  in  consuetudinem  abierint, 
haud  raro  in  detegendis  hsemorrhagiis  juvabit.  Neque  tamen  unquam 
in  herniae  inguinalis  externae  collo  longo  praeditae  sectione  cochleari  opus 
erit. 

' 

In  herniis  fceminarum  cruralibus  sectio  per  medium  arcus  ligamento- 
rum inguinalium  sursum  ac  paulisper  introrsum  dirigatur,  oportet;  in  her- 
niis autem  cruralibus,  ex  quibus  mares  laborant,  ligamenta  inguinalia 
ad  extremitatem  lacunae  pro  vasis  cruralibus  internam  ex  transverso  in- 
trorsum inciduntur:  unde  consequens  est,  ut  cochlear  in  fceminis  hernia 
crurali  affectis  sursum  ac  paululum  introrsum,  in  maribus  vero  situ  hori- 
zontali retinendum  sit:  neque  tamen  nunquam  recordandum  erit,  coch- 
learis 


*)  Fig.  l.  d.  tr. 

learis  excavationem  continuo  antrorsum  musculos  abdominales  respicere 
debere,  ejus  que  apicem  obtusum  paulo  altius  supra  labiorum  vulneris  an* 
gulum  esse  adigendum. 

Denique  cochlear,  juxta  directiones  modo  indicatas  immissum  modice 
antrorsum  musculis  abdominalibus  adprimatur,  ut  tali  ratione  omne  spa- 
tium lios  inter  cochlearisque  margines  intercipiatur, 

Quodsi  jam  arteriae  cujusdam  laesio  contigerit,  orificio  illius  ob  coch- 
learis excavationem  posito , sanguis  ex  arteria  laesa  proruens  in  cavo  ab- 
dominis neutiquam  potest  colligi,  sed  super  cochlear  ex  vulnere  cogitur 
profluere. 

Jam  vero  arteriam  esse  laesam , profluxus  quidem  sanguinis  docet; 
sed  hoc  secure  adplicando  arteriae  compressori  nequaquam  sufficit:  prae- 
terea enim  sciendum  est,  quonam  in  sectionis  latere  arteria  laesa  sit.  Qua 
de  re  certi  observato  sanguinis  profluentis  impulsu  reddimur : namque 
sanguine  intus  extrorsum  proruente , arteria  labio  vulneris  interno  adja- 
cet , contra  vero  externo.  In  hernia  masculorum  crurali  sanguinis  impe- 
tus aut  superne,  aut  subtus  fertur;  ergo  laesam  arteriam  vel  superiori, 
vel  inferiori  vulneris  labio  adjacere,  concluditur. 

Fieri  interdum  assolet,  ut  sanguinis  affluxus  in  cochleari  quidem  re- 
periatur,  quin  tamen  sanguis  faciat  impetum.  Atque  hoc  in  casu  laesae 
arteriae  situs  tali  modo  detegetur:  nempe  alterius  manus  pollice  omnes 
partes  in  labii  vulneris  vicinia  sitae  margini  cochlearis  post  eas  jacenti 
firmiter  adprimantur ; arteria  enim  laesa  si  forte  hoc  in  latere  posita  fue- 
rit, haemorrhagia  cessabit,  hac  autem  non  cessante,  illam  in  altero  labii 
vulneris  latere  sitam  esse,  apparet:  unde  eadem  manipulatio  repetenda. 
Denique,  hoc  experimento  haud  succedente,  laesa  arteria  aut  vulneris 
angulo  adjacet,  id,  quod  compressio  pollice  effecta  docebit,  aut,  hae- 

morrhagia  ne  nunc  quidem  cessante,  alia  res  in  causa  est,  de  qua  con- 
tinuo sum  dicturus. 

Arterias,  praesertim  in  junioribus  dissectas,  plus  minus  ve  in  telam  cel- 
lularem retrahi,  notissimum  est.  Arterias  praeterea,  quae  praeternaturali- 
ter,  majori  gradu,  quam  quae  naturaliter  deviaverint,  retrahi,  ideo  veri- 
simillius  est,  quod  illae  his  multo  magis  sunt  tensae.  Porro  sanguinem  ex 
arteria  magis  retracta  profluentem  impetum  ullum  facere  haud  amplius 
posse,  imrao  magnum  illius  copiam  in  telam  cellularem  vicinam  effundi, 
ibique  extendi,  evidens  est.  Quum  tandem  hujuscemodi  arteriae  justo 
magis  retrogressae  orificium  haud  statifn  ope-coclilearis  assequi  possis,  hoc 
ipsum  ad  regiones  indicatas  profundius  introducendum  est,  ut  pressionis 
et'  pollice  et  cochleari  effectae  spatium  amplietur. 

‘De  haemorrhagiae  praesentia  et  arteriae  laesae  situ  cochlearis  ope  certio- 
ribus factis  hoc  ipsum  illam  regionem  versus , in  qua  sita  est  arteria , 
profundius  ad  capulum  usque  introducendum  est;  cochlea  autem  mascula 
in  parte  cochleariformi  reclinata  erigenda  venit:  qua  erecta  cochlearis 
capulus  manus  sinistrae  pollice,  digitoque  indice  et  medio  firmiter  retinea- 
tur, atque  manu  dextra  manubrium  cochlear  versus  eo  usque  inflecta- 
tur , donec  splenium  manubrii  integumentis  communibus  incumbat. 
Jam  autem,  instrumento  inflexo,  cochleae  erectae  per  manubrii  fenestram 
transgressae  cochlea  fcemina  affigitur,  et  ad  manubrii  fenestram  usque, 
neque  tamen  nimis  circumagendo,  firmatur.  Quo  facto  ut,  quominus  cochlea 
foemina  retrocedat,  impediatur,  cochlea  mas  minor  ad  cochleae  foe minae 
latus  paulo  adhuc  profundius  adigitur.  Adplicato  demum  instrumento  ao 
haemorrhagia  cohibita  vulnus  deligatur,  quin  tamen  instrumentum  aut 
involvatur,  aut  a suo  loco  dimoveatur.  Quod  per  horas  viginti  quatuor 
in  suo  situ  relinquitur.  Atque  hoc  durante  temporis  spatio  curandum, 
ne  cochleae  nimis  firmiter  sint  adactae.  Quodsi  removendi  consilium  est, 


cochleis  resolutis  liaud  confestim  cochlear  est  extrahendum',  sed  eo  us- 
que tandem  in  principio,  ut  pars  ejus  excavationis  oculis  possit  percipi, 
atque  observandum,  num  nova  sequatur  hsemorrhagia  , nec  ne? 


Instrumentum  modo  descriptum  hic  loci,  apud  Dominum  Heyne  ar- 
tificem dexterrimum  atque  celeberrimum  quatuor  floretiorum  et  crucigero- 
rum  triginta  pretio  comparare  sibi  quilibet  potest. 


Explicatio  Tabularum. 


Tabula  prima. 

egio  inguinalis  dimidii  pelvis  foeminei  dextri  externa. 

A.  A.  Pars  femoris  superior  fascia  lata  adhuc  circumdata. 

B.  B.  Pars  musculorum  abdominalium  inferior,  quorum  obliquus  externus  nudus 

cernitur. 

C.  Spina  cristae  ossis  coxarum  anterior, 

D.  Tuberositas  ossis  pubis. 

E.  E.  Symphysis  ossium  pubis, 

F.  F.  Lima  alba. 

a.  a.  Ligamentum  inguinale  externum. 

b.  Crus  annuli  inguinalis  antici  internum,  sive  superius, 
a.  Crus  annuli  inguinalis  antici  externum,  sive  inferius. 

c.  Annuli  inguinalis  antici  superficies  cruralis  inter  annuli  hujus  crura  retror- 

sum reperiunda. 

d.  Margo  lacunae  externae  pro  vasis  cruralibus  externus  semilunaris. 

e.  e.  Cornu  marginis  externi  inferius. 

f.  Cornu  marginis  externis  superius, 

g.  Paries  canalis  lacunam  pro  vasis  cruralibus  externam  inter  et  internam 

posterior. 

h.  Duo  fasciae  latae  foramina  pro  transmissione  vasorum  cutaneorum. 

i.  Vena  cruralis  post  inferiorem  lacunae  externae  extremitatem.  Cujus  venae 

situs  ut  oculis  posset  percipi,  fasciae  latae  continuatio  a margine  lacunae 
externo  super  venam  cruralem  ad  parietem  lacunae  posticum  usque  sub- 
lata fuit. 


k.  Truncus  venarum  cutanearum  extremitatis  inferioris  internus,  qui  per  lacu- 
nam externam  digressus  venae  cruiali  immittitur. 

Tabula  secunda. 

Regio  inguinalis  dimidii  pelvis  masculi  dextri  externa. 

A.  A.  Pars  femoris  superior  fascia  lata  adime  circumdata. 

B.  B.  Pars  musculorum  abdominalium  inferior,  quorum  obliquus  externus  nudus 

apparet. 

C.  Spina  cristae  ossis  coxarum  anterior. 

D.  Tuberositas  ossis  pubis. 

E.  E.  Symphysis  ossium  pubis. 

F.  Linea  alba. 

a.  a.  Ligamentum  inguinale  externum. 

b.  Crus  annuli  inguinalis  antici  internum,  sive  superius, 
a.  Crus  annuli  inguinalis  antici  externum  , sive  inferius. 

c.  Annuli  inguinalis  antici  superficies  cruralis  inter  annuli  hujus  crura  retror- 

sum reperiunda. 

d.  d.  Lacuna  pro  vasis  cruralibus  externa,  cujus  margo  externus  haud  ita  clare, 

ut  lacunae  foemineae  expressus  est. 

e.  Textus  fasciculorum  retiformis,  qui  a ligamento  externo  tam  super  venam 

cruralem,  quam  circa  illam  oblique  extrorsum  deorsumque  continuatus  effi- 
cit, ut  lacuna  mascula  externa  multo  angustior  reddatur. 

f.  Yena  cruralis  post  textum  retiformem. 

g)  Truncus  venarum  cutanearum  extremitatis  inferioris  internus, 
h.  h.  h.  Strati  fasciae  latae,  sub  qua  truncus  venarum  cutanearum  internus  po- 
nitur, superioris  resecti  margo. 

Tabula  ter tia. 

Regio  inguinalis  dimidii  pelvis  masculi  dexiri  interna,  utraque  peritonaei  lamina 
ablata. 

A.  A.  Pars  musculorum  abdominis  inferior. 

B.  B.  Margo  musculi  abdominis  recti  internus,  cujus  superficies  posterior  aponev- 

rosibus  adhuc  maximam  partem  obtegitur. 

D.  Qs  sacrum  serra  dissectum. 

C.  Corpus  vertebrae  lumbalis  quartae  quintaeque  dissectum. 

F.  Locus , ubi  in  inguine  externo  spina  cristae  ossis  coxarum  anterior  invenitur. 

E,  Ramus  ossis  pubis  horizontalis. 

I 

a.  a.  a.  a.  Psoae  majoris  et  iliaci  interni  aponevrosis. 

b.  b.  Fibrae  ligamenti  inguinalis  interni  firmiores. 

c.  c.  c.  c.  Fibrae  ejusdem  ligamenti  subtiliores. 

d.  e.  Annulus  inguinalis  posterior;  d crus  ejus  internum:  e externum; 

f.  Planum  (superficies)  annuli  inguinalis  postici  crurale. 

g.  Pars  parietis  abdominis  antici  debilissima,  hoc  in  subjecto  jam  paulo,  profun- 

dior reddita;  ante  hunc  locum  annulus  inguinalis  anterior  recta  positus. est. 

h.  Lacuna  pro  vasis  cruralibus  intenta. 

i.  Vena  cruralis, 
k.  Arteria  cruralis. 

Tabula  quarta. 

Regio  inguinalis  dimidii  pelvis  foeminei  dextri  interna.  Laminae  peritonaei  item  hac 
regione  sublatae. 

A.  A.  Pars  musculorum  abdominis  inferior. 

B.  B,  Margo  musculi  abdominis  recti  internus,  cujus  superficies  posterior  adhuc 

maximam  partem  aponevrosibus  obtegitur. 

C.  C.  Corpora  duarum  infimarum  vertebrarum  lumbalium  dissecta. 

D.  Os  sacrum  verticaliter  dissectum. 

E.  Ramus  ossis  pubis  horizontalis. 

F.  Locus,  ubi  in  inguine  externo  spina  cristae  ossis  coxarum  anterior  repentur. 

a.  a.  a.  a.  Psoae  majoris  et  iliaci  interni  aponevrosis. 

b.  b.  Fibrae  ligamenti  inguinalis  interni  firmiores. 

c.  c.  c.  c.  Fibrae  ejusdem  ligamenti  subtiliores. 

d.  e.  Annulus  inguinalis  posterior;  d.  crus  ejus  internum;  e.  externum. 

f.  Superficies  annuli  inguinalis  postici  cruralis. 

g.  Pars  parietis  abdominis  antici  debilissima;  ante  hunc  locum  annulus  ingui- 

nalis anterior  immediate  situs  est. 

h.  Lacuna  pro  vasis  cruralibus  interna. 

i.  Yena  cruralis. 


7r 


k.  Arteria  cruralis. 

l.  Arteria  epigastrica  inferior,  subtus  ligamento  inguinali  interno  tecta. 

<•  

Tabula  quinta. 

Canalis  dimidii  pelvis  masculi  dextri  inguinalis. 

A 

A.  Symphysis  ossium  pubis. 

B.  Spina  cristae  ossis  coxarum  anterior. 

C.  C.  Musculi  obliqui  abdominis  externi  aponevrosis. 

D.  D.  Pars  ejus  dissecta  et  reflexa. 

E.  Crus  annuli  inguinalis  antici  internum  dissectum  atque  reflexum. 

F.  Pars  lmjus  cruris  adhucdum  adhaerens. 

G.  Lacerti  carnei  musculi  abdominis  obliqui  interni. 

a.  a.  Fasciculi  carnei  musculi  abdominis  obliqui  interni  subtiles  oblique  intror- 
sum descendentes,  qui  horizontali  ossis  pubis  ramo  adnexi  et  planum  an- 
nuli inguinalis  antici  crurale,  et  partem  parietis  canalis  inguinalis  postici 
internam  ac  superiorem  efformant. 

b.  Ligamentum  inguinale  internum  partem  parietis  canalis  inguinalis  postici  in- 
feriorem ac  externam  efficiens;  quod  sub  angulo  acuto  deorsum  cum  liga- 
mento inguinali  externo  conjungitur,  ac  post  fasciculos  musculi  abdominis 
obliqui  interni  sursum  tendit. 

c.  Pars,  annuli  inguinalis  postici,  per  quam  funiculus  Spermaticus  sub  margine 

musculi  abdominis  obliqui  interni  carneo  in  canalem  inguinalem  transit. 

d.  e.  f.  Ligamentum  inguinale  externum  inversum  ac  retroflexum’:  quod  ab  e 

usque  ad  f parietem  canalis  inguinalis  anticum,  ad  f autem  crus  annuli  in- 
guinalis antici  externum  constituit  atque  effingit. 

Tabula  sexta. 

Prae  ceteris  haec  tabula  planum  inguinum  triangulare  dimidii  pelvis  masculi  dextri 
xhibet,  ambabus  peritonaei  laminis  ablatis. 

A.  A.  Pars  musculorum  abdominis  inferior. 

"B.  Superficies  musculi  abdominis  recti  posterior,  sive  interna. 

a.  a.  Margo  ejus  internus. 

b.  b.  Margo  ejusdem  externus  obliquissime  extrorSum  ascendens,  juxta  quem 
exiguus  arteriae  epigastricae  inferioris  ramus  decurrit. 

C.  Ramus  ossis  pubis  horizontalis. 


c.  c.  Margo  ejus  superior,  supra  quem  exiguus  ac  pavum  distans  arteriae  epi- 

gastricae inferioris  ramus  super  ligamentum  inguinale  internum  symphysin 
ossium  pubis  versus  decurrit* 

DD.  Corpora  vertebrarum  lumbalium  duarum  infimarum  dissecta. 

F.  Locus , ubi  in  inguine  externo  spinam  cristae  ossis  coxarum  anteriorem  inve- 
nire est. 

d.  Arteria  cruralis. 

e.  Vena  cruralis. 

f.  Ductus  funiculi  spermatici  deferens, 

g.  Venae  spermaticae. 

h.  Arteria  epigastrica  inferior. 

i.  Vena  epigastrica  inferior. 

k.  Planum  inguinum  triangulare  altera  ligamenti  inguinalis  interni  parte  for- 

matum. 

b.  b.  Margo  ejus  superior, 
e,  e.  Margo  ejusdem  inferior, 
e.  h.  i.  Margo  illius  externus. 

l.  Angulus  ipsius  internus,  ad  quem  et  prope  ejus  viciniam  pars  parietis  abdo- 

minis antici  tenuissima  habetur,  ante  quam  annulus  inguinalis  anticus  situs  est. 

m.  Angulus  ejus  externus,  quem  lacuna  pro  vasis  cruralibus  interna  occupat. 

n.  n.  n.  n.  Psoae  majoris  et  musculi  iliaci  interni  aponevrosis. 

o.  p.  Annulus  inguinalis  posticus,  o,  crus  ejus  internum,  p.  externum,  cui 

funiculus  spermaticus  incumbit, 
q.  Planum  annuli  inguinalis  postici  crurale. 

Tabula  septima. 

A.  Hernia  scrotalis  externa  imperfecta  dextri  inguinis,  collo  sacci  hernialis  brevis- 
simo instructa. 

E.  Reliquiae  adhuc  cognoscendae  obliqui  tumoris,  quo  colli  sacci  hernialis  pars  in 
superficie  annuli  inguinalis  postici  crurali  unice  superstes  se  se  prodit. 

C.  Scroti  pars,  infra  quam  testiculus  dexter  a fundo  sacci  hernialis  adhuc  remotus 

jacet. 

D.  Hernia  inguinalis  externa  inguinis  sinistri  collo  sacci  hernialis  brevissimo  afFecta. 

E.  Tumor  obliquus  adhuc  notabilis,  a parte  colli  sacci  hernialis  exigua  superstile 

oriundus.  v 

F.  Scroti  portio,  sub  qua  testiculus  sinister  situs  est. 

G.  Spina  utriusque  cristae  ossis  coxarum. 

Tabula  octava. 

Hernia  inguinalis  externa  imperfecta  in  inguine  foeminae  sinistro,  quae  in  canali 
inguinali  residens  musculum  abdominis  obliquum  externum  inter  et  internum  extrorsum 
ampliabatur. 

A.  Spina  cristae  ossis  coxarum  sinistri  anterior. 

B.  Extremitas  rami  ossis  pubis  horizontalis  interna, 

C.  Musculus  abdominis  obliquus  externus  elevatus  et  reflexus, 

D.  Annulus  inguinalis  anticus, 

E.  Musculus  abdominis  obliquus  internus. 

F.  Saccus  hernialis  repletus,  cujus  extremitas  superior  valde  acuminata  ad  spinam 

cristae  ossis  coxarum  anteriorem  usque  pertingit. 

G.  Sacci  hernialis  radix. 

H.  H.  Adipis  sacco  herniali  adhaerentis  acervulus. 

Tabula  nona. 

Regio  inguinalis  interna  sinistra,  per  quam  hernia  scrotalis  externa  imperfecta 
transit.  Peritonaeum,  saccique  hernialis  collum  sunt  ablata.  Annulus  inguinalis  poste- 
rior eo  usque  jam  introrsum  est  detrusus,  ut  dimidia  illius  interna  pars  dimidio  annuli 
inguinalis  antici  externo  recta  opponatur  , neque  praeter  planum  crurale , ullum  parie- 
tis annuli  inguinalis  antici  vestigium  appareat ; qua  ratione  arteria  epigastrica  inferior 
magis  adhuc  introrsum  detrahebatur. 

A.  Extremitas  rami  ossis  pubis  sinistri  horizontalis  interna. 

B.  Os  ileum  sinistrum  serra  dissectum. 

C.  Locus , ubi  in  regione  inguinali  externa  spina  cristae  ossis  coxarum  anterior  re- 

peritur. 

D.  Musculus  iliacus  internus  et  psoas  major  dissecti. 

E.  E.  Pars  musculorum  abdominis  inferior. 

F.  Musculus  rectus  abdi  minis. 

a.  b.  Annulus  inguinalis  posticus  5 a.  crus  externum,  b.  crus  ejusdem  internum. 

c.  Superficies  annuli  inguinalis  postici  cruralis. 

d.  Yena  cruralis  vacua  resecta. 

e.  Arteria  cruralis. 

f.  f.  Arteria  epigastrica  inferior. 

g.  g.  Musculi  iliaci  interni  et  psoae  majoris  aponevrosis. 

Tabula  decima. 

Regio  pelvis  masculi  inguinalis  interna  sinistra,  ex  qua  peritonaeum  est  ablatum*, 
ex  tribus  hujus  regionis  locis,  unde  herniae  ortum  possunt  ducere,  angulus  plani  ingui- 
num triangularis  internus  hernia  inguinali  perfecta  interna  est  perforatus,  cujus  herniae 
inguinalis  annulare  ostium  ventrale  perquam  exiguum  habetur.  Hanc  herniam  inguina- 
lem internam  esse,  neque  externam  collo  sacci  hernialis  brevi  praeditam,  liber  adhuc 
suo  que  loco  legitimo  reperiundus  annulus  inguinalis  posticus  demonstrat. 

A.  Extremitas  rami  ossis  pubis  horizontalis  interna. 

B.  Os  ileum  dissectum. 

C.  C.  Pars  musculorum  abdominis  inferior. 

E).  Pars  musculi  abdominis  recti  infima. 

E.  Locus,  ubi  in  regione  inguinali  externa  spina  cristae  ossis  coxarum  anterior  re- 

peritur,  „ . 

F,  Musculus  iliacus  internus  et  psoas  major  dissecti. 

a.  Angulus  plani  inguinum  triangularis  internus  perforatus  j sive  ostium  her- 

niae inguinalis  internae  ventrale. 

b.  c.  Annulus  inguinalis  posterior,  b.  crus  externum,  c.  crus  ejusdem  internum. 

d.  Superficies  annuli  inguinalis  postici  cruralis. 

e.  Lacuna  pro  vasis  cruralibus  interna , per  quam 

f.  Arteria  cruralis  , et 

g.  Vena  cruralis  transeunt. 

h.  h.  h.  Psoae  majoris  et  musculi  iliaci  interni  apaonevrosis. 

Tabula  undecima. 

Haec  tabula  ventrale  ostium  herniae  inguinalis  internae  perfectae  non  minus,  quam 
situm  arteriae  epigastricae  inferioris  solitum  in  regione  inguinali  dextra  pelvis  masculi, 
unde  ablatum  est  peritonaeum,  exhibet. 

A.  Interna  rami  ossis  pubis  horizontalis  extremitas. 

B.  Os  ileum  dissectum. 

C.  Spinae  cristae  ossis  coxarum  anterioris  locus  in  regione  inguinali  externa. 

D.  D.  Pars  mufculorum  abdominis  inferior. 

E.  Musculi  abdominis  recti  pars  infima. 

F.  Psoas  major  et  musculus  iliacus  internus  dissecti. 

a.  Ostium  herniae  internae  inguinalis  ventrale,  propter  saccum  hernialem  fere 
vacuum,  oblongo  - rotundum  comparens. 

b.  c.  Annulus  inguinalis  posterior,  per  quem 

d.  Vas  funiculi  spermatici  deferens,  et 

e.  ipsa  vasa  spermatica  transeunt. 

f.  Lacuna  pro  vasis  cruralibus  interna. 

g.  Vena  cruralis. 

h.  Arteria  cruralis. 

i.  Arteria  epigastrica  inferior  prope  annulum  inguinalem  posteriorem  oblique 
introrsum  ascendens. 

k.  Stria  angusta  et  saftis  firma,  tendinosa , a ramo  ossis  pubis  horizontali  pro- 
cedens, et  in  musculi  abdominis  obliqui  aponevrosin  sursum  desinens  : quae 
extrorsum  cum  ligamento  inguinali  interno  laxe  conjuncta  ad  ostium  ven- 
trale herniae  inguinalis  internae  striam  angustam  adhuc  per  transversum 
excurrentem  oculis  percipiendam  relinquit.  Haec  quidem  stria  oblonga 
rarius  invenitur. 

3.  1.  1.  Musculi  iliaci  interni  et  psoae  majoris  aponevrosis. 

Tabula  duodecima. 

Hernia  foeminae  cruralis  in  regione  inguinali  externa  dextra  sat  magna  et  integu- 
mentis communibus  adhuc  obtecta. 

A.  Sacci  hernialis  collum. 

B.  Extremitas  externa  paulo  angustior  altiusque  posita. 

C.  Extremitas  sacci  hernialis  interna  latior,  eaque  profundius  descendens. 

Tabula  decima  tertia. 

Hernia  cruralis  in  regione  maris  inguinali  externa.  Musculus  abdominis  obliquus 
externus  una  cum  fascia  lata  integumentis  communibus  denudatus.  Saccus  hernialis 
textu  retiformi  lacunae  externae  tendinoso  in  quinque  loculos  divisus. 


A.  Pars  musculorum  abdominis  inferior. 

B.  B.  Fascia  lata. 

C.  Spina  cristae  ossis  coxarum  anterior. 

a.  Ligamentum  inguinale  externum. 

b.  b.  b.  Lacuna  pro  vasis  cruralibus  externa. 

c.  c.  c.  c.  c.  Saccus  hernialis  quinque  in  loculos  divisus. 

d.  Yena  cruralis. 

e.  Yena  saphena  magna. 

f.  Annulus  inguinalis  anticus. 

Tabula  decima  quarta. 

Ostium  herniae  perfectae  inguinalis  ventrale  in  regione  inguinis  dextri  pelvis  masculi 
interna.  Peritonaeum  ex  tota  regione  sublatum. 

A.  Pars  ossis  pubis  sinistri  horizontalis. 

B.  Os  ileum  sinistrum  dissectum. 

C.  C.  Pars  musculorum  abdominis  inferior. 

D.  Pars  musculi  abdominis  recti  infima. 

E.  Psoas  major  dissectus. 

F.  Locus , ubi  in  regione  inguinali  externa  spina  cristae  ossis  coxarum  anterior  re- 

peritur.  , 

a.  a,  Ostium  herniae  cruralis  ventrale , sive  lacuna  pro  vasis  cruralibus  interna 

valde  extensa. 

b.  Angulus  plani  inguinum  triangularis  internus. 

c.  Annulus  inguinalis  posticus. 

d.  Arteria  epigastrica  inferior. 

e.  Arteria  cruralis. 

f.  Vena  cruralis. 

g.  g.  g.  g.  Psoae  majoris  et  musculi  iliaci  interni  aponevrosis. 

Tabula  decima  quinta. 

Regio  inguinalis  interna  dextra,  in  qua  hernia  scrotalis  interna  cum  ostio  ventrali 
oblongo  - rotundo  sat  magno  occurrit.  Ambae  peritonaei  laminae  sunt  sublatae. 

A.  Extremitas  rami  ossis  pubis  horizontalis  interna. 

B.  B.  Os  ileum  dissectum. 

C.  C.  Psoas  major  et  musculus  iliacus  internus  dissecti. 

D.  D.  Pars  musculorum  abdominis  inferior. 

E.  Pars  musculi  abdominis  recti  infima. 

F.  Locus , ubi  in  regione  inguinali  externa  spinam  cristae  ossis  coxarum  anteriorem 

invenias. 

* 

a.  a.  Ostium  herniae  scrotalis  internae  magnum  et  oblongo  - rotundum  , ab  an- 
gulo plani  inguinum  triangularis  interno  ad  arteriam  epigastricam  inferiorem 
usque  patens. 

b.  c.  Annulus  inguinalis  posticus,  b.  crus  internum,  c.  crus  ejusdem  externum. 

d.  Arteria  epigastrica  inferior. 

e.  Arteria  cruralis  injectione  repleta. 

f.  Vena  cruralis  vacua. 

g.  Musculi  iliaci  interni  et  psoae  majoris  aponevrosis. 

Tabula  additamenti  prima. 

Fig.  I. 

Instrumentum  quoad  maximam  extensionem  exhibitum. 

a.  c.  Pars  cochleariformis,  cujus  latus  internum  solum  oculis  percipitur» 

a.  b.  Cochlear  proprie  dicendum. 

c.  d.  e.  Cochlearis  capulus. 

d.  e.  Pars  capuli  latus  internum  versus  sub  angulo  obtuso  inflexa. 

f.  Cochlea  mascula  reclinata. 

g.  k.  Manubrium,  cujus  latus  internum  solummodo  oculis  patet. 

g.  h.  Pars  manubrii  latior,  quatuor  angulos  versus  foraminibus  quatuor  perforata, 
i.  k.  Pars  manubrii  angustior  ejusdem  cum  cochlearis  capulo  latitudinis. 

1.  Fenestra  oblongo  - quadrangularis , per  quam  cochlea  mascula  verticaliter  evecia  f. 
instrumento  inflexo  absque  ullo  impedimento  transmitti  potest. 

e.  k.  Articulatio,  qua  pars  cochleariformis  et  manubrium  invicem  committuntur. 

Fig.  2. 

Instrumentnm  compositum , ac  sua  in  flexione  cochlea  mare  et  foemina  firmiter 
retentum. 

a.  b.  Pars  cochleariformis. 

e.  d.  Manubrium. 

e.  Cochlea  mascula  verticaliter  erecta,  per  manubrii  fenestram  et  cochleam  foeminam 

transmittenda. 

h.  Extremitas  cochleae  oblongo  - quadrangularis  plana,  quae  cum  fenestra  coeca  re- 

duvia per  cochlearis  capulum  transversim  currente  adacta , mobilis  tamen,  con- 
jungitur; ultra  duas  lineas  longa,  latitudini  fenestrae  coecae  respondet  v.  Fig.  3.k. 

f.  Cochlea  foemina. 

g.  Cochlea  minor  mascula,  quae  a latere  per  cochleam  foeminam  penetrans  cochleam 

marem  majorem  adprehendit. 

i.  Fenestra  coeca  pro  cochlea  mare.  Descriptionem  accuratiorem  videsis  sub  Fi?.  3.  k. 


Tabula  additamenti  secunda. 


Fig.  3.  * 

Longitudo  lateris  partis  cochleariformis  interni  latitudoque  naturalis, 
a.  b.  Cochlear  inde  ab  apice  obtuso  ad  capulum  usque  unum  pollicem  longum,  ab  al- 
tero autem  margine  ad  alterum,  nempe  ad  a.  lineas  quatuor,  ad  b.  lineas  octo  latum. 

c.  Modica  cochlearis  excavatio,  capulum  cochlearis  versus  sensim  evanida,  atque 

apicem  versus  duobus  foraminibus  perforata.  Latus  cochlearis  extentum  ex  plano 
convexum;  uterque  ejus  margo  latere  capuli  interno  paulo  magis  prominet. 

d.  e.  f.  Cochlearis  capulus;  d.  e.  recta  ejus  pars  unum  et  dimidium  pollicem  longa; 

e.  f.  pars  ejus  sub  angulo  obtuso  inflexa,  computata  simul  articulatione,  dimidium 
pollicem  longa.  Integer  capulus  quatuor  lineas  passim  latus.  Partem  capuli  in- 
flexam figura  quinta  clarius  exhibet. 

g.  Mascula  articulationis  pars. 

h.  i.  Cochlea  mascula,  quinque  helicibus  instructa,  reclinata;  i.  extremitas  ejus  libera 

capitata;  b.  extremitas  ejus  plana  oblongo  - quadrangularis , fenestrae  coecae  ad- 
aptata et  a latere  antico  tantum  conspicua.  Longitudinem  unius  pollicis  habet, 
k.  Fenestra  coeca,  ultra  quatuor  lineas  longa,  unamque  cum  dimidia  lata.  Margo 
fenestrae  superior  tribus  fere  lineis  a cochlearis  excavatione  distat;  fenestra  in  la- 
tere capuli  interno  aperta  in  ejusdem  latere  externo  elatere  accomodato,  cui  ex- 
tremitas plana  oblongo  - quadrangularis  cochleae  masculae  insistit,  clauditur: 
quae  elateris  pressione  et  in  statu  erecto  et  situ  suo  horizontali  retinetur. 

Fig.  4. 

Longitudo  latitudoque  naturalis  lateris  manubrii  interni. 

a.  b.  c.  d.  Manubrium  integrum  computata  articulatione  pollices  tres  et  duas  lineas 
longum. 

a.  a.  b.  b.  Pars  manubrii  latior,  inde  ab  a— b.  pollicem  unum,  lineamque  unam  longa, 
et  ab  a — a.  et  b — b.  plus  decem  lineas  lata. 

e.  e.  e.  e.  Quatuor  manubrii  foramina» 

c.  d.  Pars  manubrii  angustior. 

d.  d.  Pars  articulationis  foeminea. 

f.  Fenestra  quinque  lineas  longa,  duasque  lata,  eademque  a parte  manubrii  latiore 

duabus  cum  dimidia  lineis  remota. 

c.  c.  Partis  manubrii  angustioris,  quatuor  lineas  aequantis,  latitudo. 

Fig.  5- 

Facies  partis  cochleariformis  a latere  spectatae  quoad  naturalem  et  longitudinem  et 
latitudinem,  flexionemque. 

a.  Superficies  cochlearis  externa  convexa. 

b»  b.  Capuli  crassities  lineam  unam  et  dimidiam  exaequans» 

b.  c.  Pars  capuli  recta , pollicem  unum  et  dimidium  longa. 

c.  d.  Pars  capuli  inflexa,  computata  articulatione,  dimidium  pollicem  longa. 

d.  Pars  articulationis  mascula. 

e.  Cochlea  mascula  articulationem  versus  reclinata. 

Fig.  6. 

Manubrii  facies  a latere  spectati,  quoad  longitudinem  et  crassitiem  naturalem, 
a.  Foemineae  articulationis  pars.  " I 

a.  b.  Partis  manubrii  angustioris  crassities  , quae  ad  articulationem  unius  et  dimidiae, 

inde  sensim  sensimque  decrescens  tandem  in  b.  unius  solummodo  lineae  habetur. 

b.  c.  Partis  manubrii  latioris  crassities,  quae  itentidem  usque  ad  c.  decrescens  ad  b. 

unius,  ad  c.  dimidiae  est  lineae. 

Fig-  7- 

Cochlea  foemina  aurichalco  confecta. 

a.  Illius  corpus. 

b.  Extremitas  corporis  plana,  quam  cochlea  major  mas  percurrit)  hujus  extremitatis 

planae  diameter  quatuor  linearum  longitudinem  .attingit. 

c.  Ostium  in  corporis  latere  positum,  per  quod  cochlea  mas  minor  ad  cochleam  marem 

majorem  usque  penetrat. 

d.  Manubrium  cornutum , cujus  inter  ambo  cornua  cochlea  mas  major  excurrit. 


Fig.  8. 

Cochlea  mas  minor  figendae  cochleae  foeminae  inserviens. 

a.  Cochlea  minor  mascula  vera,  chalybe  confecta,  duas  lineas  longa;  hac  ipsa  longitu- 

dine in  cochleae  foeminae  canalem  penetrat. 

b.  Manubrium  rotundum  ex  plano  capitatum  aurichalco  confectum. 

Fig.  9. 

/ 

Splenium  linteo  plicato  constans  parti  manubrii  latiori  alligandum. 

a.  Latus  illius  lateri  partis  manubrii  latioris  interno  imponendum.  Splenium  autem 

tantum  sit,  oportet,  ut  ultra  quatuor  manubrii  margines  promineat. 

b.  b.  b.  b.  Fila  quatuor  sericea,  quae  per  foramina  e.  e.  e.  e.  manubrii  traducta  in 

latere  eius  externo  in  nodum  colliguntur. 

F i g.  10. 

Naturalis  mensurae  trium  pollicum  magnitudo,  juxta  quam  longitudo  et  latitudo, 
crassitiesque  figurarum  3 — 4— -5— 6— 7maeque  determinantur. 

